
Προλετάριοι όλων των χωρών, 

Οχι στο εΑΑηνορωβικό σύμφωνο 

ΝΑ ΜΗ ΓΙΝΕΙ Η ΕΑΑΑΑΑ 
ΤΣΙΡΑΚΙ ΤΗΣ ΡΩΣΙΑΣ ΣΤΑ 

ΒΑΛΚΑΝΙΑ 


Το τελευταίο διάστημα τα γεγο¬ 
νότα που έρχονται στο φως ανα- 
δεικνύουν όλο και πιο φανερά αυ¬ 
τό που χρόνια τώρα φωνάζει η Ο- 
ΑΚΚΕ: Η Ελλάδα διολισθαίνει συ¬ 
νεχώς σ’ ένα δρόμο χωρίς γυρισμό, 
στο δρόμο της υπεράσπισης και 
προώθησης των ρώσικων συμφερό¬ 
ντων στην περιοχή των Βαλκανί¬ 
ων. 

Μέχρι τώρα αυτό γινόταν με όσο 
πιο πλάγιους τρόπους ήταν δυνα¬ 
τό, ώστε να μην αποκαλυφθεί το 
ρώσικο παιχνίδι και να μπορέσει να 
παιχτεί με όσο το δυνατό λιγότε- 
ρες αντιδράσεις τόσο από τον ελ¬ 
ληνικό λαό όσο και από τις δυνά¬ 
μεις της Δύσης. Τώρα τελευταία ό¬ 
μως τα στοιχεία πολλαπλασιά- 
ζονται και συμπληρώνουν τα κομ¬ 
μάτια του ιδιόμορφου αυτού παζλ, 
μιας παρτίδας σκακιού που παίζε¬ 
ται στις πλάτες όχι μόνο του λαού 
μας, αλλά και όλων των γειτονι¬ 


κών λαών (και όχι μόνο). 

Η Ελλάδα, με την τελευταία Δια- 
βαλκανική συνάντηση των υπουρ¬ 
γών Εξωτερικών των βαλκανικών 
χωρών που συγκλήθηκε στη Θεσ¬ 
σαλονίκη το πρώτο δεκαήμερο του 
μήνα, γίνεται επίσημα και ανοιχτά 
πια ο πλασιέ της ρώσικης υπερδύ- 
ναμης στην περιοχή. Η Διαβαλκα- 
νική αυτή συνάντηση αποτέλεσε το 
Δούρειο Ίππο για να μπορέσει μέ¬ 
σω αυτής η Ρωσία να καταφέρει 
στην περιοχή ό,τι δεν κατάφερε με 
τις λυσσώδεις προσπάθειές της και 
μέσω των πραχτόρων της στις διά¬ 
φορες βαλκανικές χώρες. 

Πραγματικά, αν δει κανείς τον 
πολιτικό χάρτη στα Βαλκάνια, θα 
διαπιστώσει ότι η Ρωσία γενικά έ¬ 
χει υποστεί τον τελευταίο χρόνο με¬ 
ρικές σημαντικές ήττες: Έχασε την 
κυβέρνηση Ιλιέσκου στη Ρουμανία 
και Βιντένοφ στη Βουλγαρία, στη 
Δημοκρατία της Μακεδονίας ο 


Γκλιγκόροφ την καταγγέλλει ως ε- 
πεμβασία στα Βαλκάνια, στην Αλ¬ 
βανία δεν της βγήκαν όπως ακρι¬ 
βώς τα ήθελε (μη παραίτηση Μπε- 
ρίσα) και στη Σερβία εδώ και και¬ 
ρό πασχίζει να πετάξει το Μιλόσε- 
βιτς βάζοντας κάποιον δικό της 
στην εξουσία (βασικά τον Ντρά- 
σκοβιτς). 

Όπως και να “χει το πράγμα, τα 
ρώσικα συμφέροντα σε όλες τις άλ¬ 
λες χώρες της Βαλκανικής “παίζο¬ 
νται”, δεν είναι καθόλου σίγουρα 
και εξασφαλισμένα. Δυστυχώς για 
το λαό μας όμως, η χώρα μας έ¬ 
χει μετατραπεί στον πιο σταθε¬ 
ρό σύμμαχο της νεοχιτλερικής 
Ρωσίας. 

Μαζί με τη Διαβαλκανική, στην 
οποία η Ελλάδα είχε καλέσει τη 
Ρωσία να μετάσχει ως παρατηρη¬ 
τής, εκδηλώθηκε επίσημα και μία 
“ελληνορωσική πρωτοβουλία για 
τα Βαλκάνια”. Γι’ αυτές τις δύο αλ- 


ληλοσυμπληρωνόμενες κινήσεις θα 
μιλήσουμε αμέσως παρακάτω. 

ΜΑΚΡΟΧΡΟΝΙΑ 
ΠΡΟΕΤΟΙΜΑΣΙΑ 
Αν για μερικούς κύκλους η “ελ¬ 
ληνορωσική πρωτοβουλία” ήταν 
κεραυνός εν αιθρία και “ακατανό¬ 
ητη ενέργεια” (βλ. σχετικά άρθρο 
του Βήματος, 15 Ιούνη) -και εδώ α¬ 
ναφερόμαστε κυρίως σε κύκλους 
του Στέιτ Ντιπάρτμεντ-, για την Ο- 
ΑΚΚΕ ήταν η φυσική κατάληξη 
μιας μακροχρόνιας πορείας στη 
διάρκεια της οποίας οι σχέσεις Ελ- 
λάδας-Ρωσίας γίνονταν όλο και πιο 
στενές. Όπως γράφεται στο παρα¬ 
πάνω άρθρο, «η πρώτη εκδήλωση 
της ελληνορωσικής πρωτοβουλίας 
έγινε τον Οκτώβριο του 1996, κατά 
τη Αιάσκεψη Ρουαγιαμόντ στην Α¬ 
θήνα... Η επόμενη φάση της ελλη¬ 
νορωσικής πρωτοβουλίας κατα¬ 
γράφηκε στη Αιάσκεψη Ρουαγια- 


μόντ στα Σκόπια, τον Απρίλιο του 
1997». Αλλά και το Μάη του 1997 
στη διάρκεια του ταξιδιού του υ¬ 
φυπουργού Εξωτερικών Γιάννου 
Κρανιδιώτη στη Μόσχα ο Τύπος έ¬ 
γραψε σχετικά σχόλια (στα ψιλά, 
βέβαια). Συγκεκριμένα, η Ελευθε¬ 
ροτυπία (13 Μάη) υπό τον εύγλωτ¬ 
το τίτλο “Ελληνορωσική πρωτο¬ 
βουλία για τα Βαλκάνια” έγραφε: 
«Την ανάληψη ελληνορωσικής 
πρωτοβουλίας στο πλαίσιο της ει¬ 
ρηνευτικής διαδικασίας προς αντι¬ 
μετώπιση της κρίσης στα Βαλκά¬ 
νια και την ελληνορωσική οικονο¬ 
μική συνεργασία στη περιοχή εξέ¬ 
τασαν, μεταξύ άλλων, οι υφυπουρ¬ 
γοί Εξωτερικών Κρανιδιώτης και 
Αβντέγεφ... Οι δύο επίσημοι (...) υ¬ 
πέγραψαν πρωτόκολλο που προβλέ¬ 
πει τη διεξαγωγή τακτικών πολι¬ 
τικών διαβουλεύσεων. Ένα μεγά- 

συνέχεια στη σελ. 8 


ΟΧΙ ΣΤΗ ΒΡΟΜΙΚΗ ΤΑΧΤΙΚΗ ΤΗΣ ΠΑΡΑΓΡΑΦΗΣ 
ΝΑ ΓΙΝΕΙ Η ΔΙΚΗ ΤΗΣ ΟΑΚΚΕ ΓΙΑ ΤΟ 

ΜΑΚΕΔΟΝΙΚΟ 


Με τον πιο ωμό πραξικοπημα¬ 
τικό τρόπο αναβλήθηκε για πέ¬ 
μπτη φορά (!) η εκδίκαση της έ¬ 
φεσης της ΟΑΚΚΕ ενάντια στην 
πρωτόδικη καταδίκη για το Μα¬ 
κεδονικό, που είχε οριστεί για τις 
23 του Ιούνη. 

Όπως μας ενημέρωσαν οι δικη¬ 
γόροι μας, με προφορική εντολή 
του εισαγγελέα Εφετών στους υ¬ 
παλλήλους της γραμματείας αφαι- 
ρέθηκε η δίκη από το πινάκιο με 
το αιτιολογικό ότι δεν κινδυνεύ¬ 
ει να παραγραφεί!. 

Μετά από τις τέσσερις προηγού¬ 
μενες αλεπάλληλες αναβολές εί¬ 
χαμε εκτιμήσει πως η τακτική της 
κυβέρνησης ήταν να οδηγήσει την 
υπόθεση στην παραγραφή. Και αυ¬ 
τή ήταν μια συγκεκριμένη πολι¬ 


τική απόφαση. Η έφεση στις δο¬ 
σμένες πολιτικές συνθήκες δεν εί¬ 
ναι εύκολο να εκδικαστεΐ γιατί 
δεν πρέπει ούτε να οδηγήσει σε 
αθώωση, ούτε σε καταδίκη. 

Γιατί μια αθώωση της ΟΑΚΚΕ 
θα σήμαινε την κυριαρχία μέσα 
στην αστική τάξη μιας γραμμής 
πραγματικής ειρήνης και φιλίας 
με τη Δημοκρατία της Μακεδο¬ 
νίας. Μιας γραμμής, όμως, που κα¬ 
μιά μερίδα της αστικής τάξης δεν 
έχει, έτσι όπως είναι βουτηγμένη 
στο σοβινισμό και στην ξενοδου¬ 
λεία. 

Από την άλλη μεριά, μια σημε¬ 
ρινή καταδίκη της ΟΑΚΚΕ θα ξε¬ 
σκέπαζε τόσο στο διεθνές επίπε¬ 
δο όσο και στο εσωτερικό της χώ¬ 
ρας το ψεύτικο προσωπείο ειρή¬ 


νης του κυβερνητικού μετώπου 
των ρωσόδουλων και φιλοευρω- 
παϊκών τμημάτων της αστικής 
τάξης, ενώ θα αποκάλυπτε τον α- 
ντιδημοκρατικό χαρακτήρα όλης 
της αστικής τάξης. 

Έτσι, λοιπόν, για την κυβέρνη¬ 
ση η λύση της παραγραφής είναι 
η καλύτερη. Τεχνικά για να γίνει 
αυτό χρειάζεται να περάσουν 8 
χρόνια από το Γενάρη του ’92 που 
επιβλήθηκε η πρωτόδικη καταδι- 
καστική ποινή. Ήδη με την τα¬ 
κτική των αναβολών έχουν ροκα¬ 
νίσει 5,5 χρόνια. Τους μένουν λοι¬ 
πόν άλλα 2,5 μέχρι το Γενάρη του 
2000 . 

Τι σημαίνει όμως η παραγραφή 
για την ΟΑΚΚΕ, αλλά και ευρύ¬ 
τερα για το δημοκρατικό και α- 


ντιεθνικιστικό κίνημα; 

Η μια πλευρά της παραγραφής 
είναι η καταδίκη. Γιατί παραμέ¬ 
νει πολιτικά η πρωτόδικη ποινή. 
Παραμένει δηλαδή η καταδίκη 
των θέσεων για την ειρηνική συ¬ 
νύπαρξη με τη Δημοκρατία της 
Μακεδονίας και η καταδίκη των 
“εθνοπροδοτών” της ΟΑΚΚΕ. 

Η άλλη πλευρά και η πιο βασι¬ 
κή είναι η άσκηση αντιδημοκρα- 
τίας σε βάρος της Οργάνωσης και 
ευρύτερα σε βάρος του δημοκρα¬ 
τικού κινήματος. 

Από την ΟΑΚΚΕ αφαιρεΐται 
ετσιθελικά και με δικαστικό 
πραξικόπημα το δικαίωμα της 
έφεσης. 

Σου στήνουν, δηλαδή, σε μια 
στιγμή όξυνσης μια “φανταχτερή” 


δίκη, γεμίζουν τα δελτία ειδήσε¬ 
ων και τις εφημερίδες με κάθε εί¬ 
δους ψευτιές και συκοφαντίες, 
σου δίνουν και μια πρωτόδικη ποι¬ 
νή και μετά σε αντιμετωπίζουν 
σαν έμπορο ναρκωτικών! Κοιτά¬ 
νε, δηλαδή, με τη μέθοδο της πα¬ 
ραγραφής να σε αφήσουν ελεύθε¬ 
ρο, εξαγοράζοντας τη σιωπή σου! 

Στην ουσία σου στερούν τη δυ¬ 
νατότητα και μέσα από τα δικα¬ 
στήρια να δώσεις την πολιτική 
πάλη για να ξεσκεπάσεις όσο πλα¬ 
τιά μπορείς στις μάζες τη γραμμή 
του φασισμού και του πολέμου, 
τους πραγματικούς δηλαδή εθνο- 
προδότες-υπηρέτες του σοσιαλι- 
μπεριαλισμού. 

συνέχεια στη σελ. 8 

ΝΕΑ ΑΝΑΤΟΛΗ 


ΝΑ ΜΗ ΓΙΝΕΙ Η ΕΑΑΑΑΑ 
ΤΕΙΡΑΚΙ ΤΗΕ ΡΩΣΙΑΣ 


συνέχεια από τη σελ. 1 

λο μέρος των συνομιλιών εστιάστη¬ 
κε (...) στην ενδεχόμενη ανάληψη 
κοινής ελληνορωσικής πρωτοβου¬ 
λίας για την ειρήνευση στην περιο¬ 
χή»· 

Η ΔΙΑΒΑΛΚΑΝΙΚΗ 

Για τη διείσδυση της Ρωσίας στα 
Βαλκάνια είδαμε πως χρησιμοποιεί¬ 
ται ευρύτατα η πάντα πρόθυμη γι’ 
αυτό Ελλάδα. Όμως ό,τι κάνει η 
Ρωσία δεν πρέπει ποτέ να φαίνεται 
σαν τέτοιο, αλλά σαν κάτι το αθώ¬ 
ο, το φιλειρηνικό, το φιλοευρωπαϊ- 
κό. Έτσι, η χώρα μας χρησιμοποιεί¬ 
ται στη βάση του ότι είναι η μόνη 
βαλκανική χώρα που είναι μέλος 
ταυτόχρονα δυο δυτικών οργανι¬ 
σμών, του ΝΑΤΟ και της ΕΕ. Ό,τι 
κάνει λοιπόν θέλει να δείχνει ότι 
το κάνει κάτω από την “ομπρέλα” 
αυτή. 

Η Ελλάδα και η Ρωσία “παίζουν” 
κυριολεκτικά με τον πόνο των βαλ¬ 
κανικών χωρών, που θέλουν δια- 
καώς να μπουν στην ευρωπαϊκή έ¬ 
νωση. Ο νέος υπουργός Εξωτερι¬ 
κών της Δημ. της Μακεδονίας 
Μπλάγκογε Χαντζίνσκι, για παρά¬ 
δειγμα. δήλωσε προσερχόμενος στη 
Διάσκεψη πως «έχουμε δεσμευθεί 
στην ευρωπαϊκή επιλογή», ενώ ο 
ρουμάνος ομόλογός του Αντριάν 
Σεβερίν μίλησε για την «αποφασι¬ 
στικότητα των κρατών που συμμε¬ 
τέχουν να διεκδικήσουν τον ευρω¬ 
παϊκό τους προσανατολισμό»(Ελευ- 
θεροτυπία, 7/6). 

Αν παρατηρήσει όμως κανείς 
προσεκτικά τα θέματα με τα οποία 
ασχολήθηκε η Διαβαλκανική της 
Θεσσαλονίκης, τις αποφάσεις που 
πήρε, τα όργανα που αποφασίστη- 
κε να θεσπιστούν, την ατζέντα των 
επόμενων συναντήσεων, το υψηλό 
επίπεδο εκπροσώπησης που προ- 
βλέπεται στις επόμενες συνα¬ 
ντήσεις (στην απόφαση γίνεται λό¬ 
γος για προέδρους κρατών και κυ¬ 
βερνήσεων) και, κυρίως, αν συνδέ¬ 
σει κανείς όλα αυτά με την επίση¬ 
μη εκδήλωση της “ελληνορωσικής 
πρωτοβουλίας” που έγινε ταυ¬ 
τόχρονα και ουσιαστικά μπήκε στα 
ντοκουμέντα της Διάσκεψης, τότε 
θα οδηγηθεί αβίαστα στο συμπέρα¬ 
σμα πως εδώ δεν πρόκειται για μια 
μάζωξη χωρών που θέλουν ένταξη 
στο ΝΑΤΟ και στην ΕΕ (μ’ αυτό 
το δέλεαρ κλήθηκαν και πήραν μέ¬ 
ρος οι περισσότερες βαλκανικές 
χώρες), ούτε για τη σύμπηξη ενός 
οργανισμού συμπληρωματικού της 
ΕΕ ούτε, πολύ περισσότερο, ενός 
οργανισμού-υποσύνολου της ΕΕ, 
που να προωθεί τα συμφέροντά της 
(όπως, πχ., η Βοηοΐιιχ -Βέλγιο, Ολ¬ 
λανδία, Λουξεμβούργο), αλλά για έ¬ 
ναν οργανισμό έξω από την ευ¬ 
ρωπαϊκή προοπτική. Η Ελλάδα 
και, κυρίως, η Ρωσία εκμεταλλεύ¬ 
ονται το γεγονός πως «με εξαίρε¬ 
ση την Ελλάδα την Τουρκία, όλες 
οι άλλες χώρες της περιοχής είναι 
εκτός συλλογικών οργανώσεων 
πουεγγυώνται την οικονομική και 
δημοκρατική ανάπτυξη των μελών 
τους... Στη Αιάσκεψη της Θεσσα¬ 
λονίκης (...) η ελληνική πλευρά θα 
υπογραμμίσει την ανάγκη της δη¬ 
μιουργίας μιας ζώνης πολιτικής και 
οικονομικής σταθερότητας στη ΝΑ 
Ευρώπη, (...) παράλληλα με την προ¬ 
αγωγή της πολιτικής σύμπραξης 
και συνεργασίας των χωρών της πε¬ 


ριοχής» (Βήμα, 8 Ιούνη). 

Αποκαλυπτικές είναι εδώ και οι 
δηλώσεις του πρωτεργάτη της κί¬ 
νησης Γ. Κρανιδιώτη: «Άποψή μου 
είναι ότι η διαβαλκανική συνεργα¬ 
σία θα πρέπει να αποτελέσει έ¬ 
να μόνιμο θεσμό και να αναπτύ¬ 
ξει δικά της όργανα, που να α¬ 
ντιμετωπίζουν σε τακτική και συ¬ 
νεχή βάση τα προβλήματα που ανα¬ 
φύονται. Γι’ αυτό πιστεύω ότι θα 
ήταν χρήσιμη η ιδέα συγκρότησης 
ενός μονίμου Βαλκανικού 
Συμβουλίου»( Ελευθεροτυπία. 9/6 - 
οι υπογραμμίσεις δικές μας). 

Τελικά, στη Διάσκεψη συμμετεί¬ 
χαν οχτώ χώρες και ως παρατηρη¬ 
τές άλλες είκοσι, μεταξύ των οποί¬ 
ων και η Ρωσία φυσικά. 

Το ότι επιχειρείται να δημιουρ- 
γηθεί μια συνεργασία χωρών έξω 
και ενάντια στην Ευρώπη το ά¬ 
φησε σαφώς να εννοηθεί ο μέγας 
πλασιέ των ρώσικων συμφερόντων 
στην περιοχή ο ευρωσοβινιστής Ο. 
Πάγκαλος: «να εγκαταστήσουμε τη 
βαλκανική συνεργασία ως σταθε¬ 
ρή ευκαιρία των χωρών χωρίς 
την ανάμειξη ξένων » ( Ελευθερο¬ 
τυπία, 10/6 -οι υπογραμμίσεις της 
εφημερίδας). Όσο για το ποιους 
μπορεί να εννοεί ο Πάγκαλος ως 
“ξένους” που αναμιγνύονται στα ε¬ 
σωτερικά μας και στα εσωτερικά 
των Βαλκανίων, νομίζουμε πως ο 
αναγνώστης θα έχει σχηματίσει ά¬ 
ποψη από τους καθημερινούς λίβελ- 
λούς του ενάντια σε διάφορες χώ¬ 
ρες και ηγετικά πρόσωπα στην ΕΕ. 
Πάντως σε καμιά περίπτωση δε θε¬ 
ωρεί “ξένους” στην περιοχή τους 
Ρώσους. Το αντίθετο μάλιστα, α¬ 
φού διαφορετικά δε θα προχωρού¬ 
σε στην πολιτική σύμπραξη μαζί 
τους, τη στιγμή μάλιστα που οι Η- 
ΠΑ έκφρασαν την αντίθεσή τους, 
όπως θα δούμε. 

Στο τελικό κείμενο με το βαρύ¬ 
γδουπο τίτλο “Διακήρυξη της Θεσ¬ 
σαλονίκης για τις σχέσεις καλής 
γειτονίας, σταθερότητας, ασφάλειας 
και συνεργασίας” θεσμοποιείται η 
συνεργασία καταρχήν σε όλους 
τους οικονομικούς τομείς (ενέρ¬ 
γεια, τηλεπικοινωνίες, εμπόριο, με¬ 
ταφορές κ.ά.) και προγραμματίζεται 
συνάντηση αρχηγών κρατών και υ¬ 
πουργών Εξωτερικών το Νοέμβρη 
στην Κρήτη. Οι συμμετέχουσες χώ¬ 
ρες είναι η Ελλάδα, η Βουλγαρία, η 
Γιουγκοσλαβία, η Αλβανία, η Τουρ¬ 
κία και η Δημ. της Μακεδονίας (αυ¬ 
τές δηλαδή που η Ρωσία θέλει να 
εντάξει στο “ορθόδοξο τόξο” πλην 
Τουρκίας). 

Η “ΕΛΛΗΝΟΡΩΣΙΚΗ 
ΠΡΩΤΟΒΟΥΛΙΑ” 

Αν η Διακήρυξη της Θεσσαλονί¬ 
κης έβαλε στο επίκεντρο καταρχήν 
οικονομικά θέματα (αλλά και ζη¬ 
τήματα πολιτικής συνεργασίας), η 
“ελληνορωσική πρωτοβουλία” εί¬ 
ναι κατεξοχήν πολιτικού περιεχο¬ 
μένου. Στο περιθώριο της Διαβαλ- 
κανικής ο Πάγκαλος και ο υφυ¬ 
πουργός Εξωτερικών της Ρωσίας 
Αθανασέφσκι ανακοίνωσαν την 
“Πρωτοβουλία για την ενίσχυση 
της σταθερότητας και συνεργασί¬ 
ας στη Νοτιοανατολική Ευρώπη”. 
Στην “Πρωτοβουλία” κλήθηκαν 
να πάρουν μέρος οι βαλκανικές 
χώρες (εδώ είναι το ψητό άλλω¬ 
στε) και ανακοινώθηκε ήδη η πρό¬ 
θεση να γίνει μέσα στο πρώτο ε¬ 
ξάμηνο του 1998 συνάντηση των υ¬ 


πουργών Εξωτερικών, Μεταφορών, 
Ενέργειας και Επικοινωνιών και 
μέχρι το τέλος του ίδιου χρόνου συ¬ 
νάντηση κορυφής, αφού θα έχει 
προηγηθεί το φθινόπωρο του 1997 
συνάντηση υψηλών αξιωματούχων 
των χωρών που συμμετέχουν, για 
να οργανώσουν τις επόμενες συνα¬ 
ντήσεις σε υπουργικό επίπεδο. 

Για να μαλακώσουν τις αναμενό¬ 
μενες αντιδράσεις της Δύσης και 
να προσδώσουν διεθνή χαρακτήρα 
στο έκτρωμά τους, η Ελλάδα και η 
Ρωσία κάλεσαν να συμμετάσχουν 
στην “Πρωτοβουλία” και τον ΟΗ- 
Ε, τα μόνιμα μέλη του Συμβούλιου 
Ασφαλείας, την ΕΕ και διάφορους 
διεθνείς οργανισμούς. 

Ο Πάγκαλος δήλωσε πως «η συ¬ 
γκεκριμένη πρωτοβουλία αποτελεί 
μια πρώτη ιδέα, η οποία θα λειτουρ¬ 
γήσει παράλληλα με τη διαβαλκα¬ 
νική διάσκεψη και κάθε χώρα μπο¬ 
ρεί να την αντιμετωπίσει ανάλογα 
με την εκτίμησή της»(Ελευθεροτυ- 
πία, 11/6). Και, κάνοντας πως δεν 
ξέρει τίποτα για αμερικάνικες α¬ 
ντιδράσεις, «σημείωσε πως δεν 
γνωρίζει καμία πληροφορία ότι 
εκφράστηκε δυσφορία από ορισμέ¬ 
νες χώρες για την εκδήλωση της 
ελληνορωσικής πρωτοβουλίας»(ατ ο 
ίδιο). 

Η κίνηση αυτή είχε τους πρώτους 
καρπούς: Ο Χαντζίνσκι και η βουλ- 
γάρα ομόλογός του Μιχαήλοβα δή¬ 
λωσαν στη διάρκεια της συνέντευ¬ 
ξης Τύπου την υποστήριξή τους 
στην ελληνορωσική πρωτοβουλία, 
(ίσως έτσι εξηγείται γιατί ο Χα- 
ντζίνσκι αντικατέστησε τον αντι- 
ρώσο Φερτσκόφσκι στο υπουργείο 
Εξωτερικών της Δημοκρατίας της 
Μακεδονίας). 

ΟΙ ΑΜΕΡΙΚΑΝΟΙ ΤΡΕΧΟΥΝ 
ΚΑΙ ΔΕ ΣΩΝΟΥΝΕ 

Αν δίνουμε μια ιδιαίτερη σημα¬ 
σία στις αμερικάνικες αντιδράσεις 
(και εδώ φυσικά εννοούμε του Στέιτ 
Ντιπάρτμεντ, όχι βέβαια του Κλί- 
ντον, ο οποίος λέξη δεν έβγαλε) εί¬ 
ναι γιατί είναι αποκαλυπτικές τό¬ 
σο για το χαρακτήρα της “Πρωτο¬ 
βουλίας” όσο και για την τυπικά 
ρώσικη μεθοδολογία που ακολου¬ 
θήθηκε και στην προκειμένη περί¬ 
πτωση (“εν κρυπτώ και παρα- 
βύστω”), ώστε να έρθουν οι Αμερι- 
κάνοι μπροστά σε τετελεσμένα γε¬ 
γονότα. Από την άλλη, αναδεικνύ- 
εται για μια ακόμη φορά κραυγα¬ 
λέα η πολιτική τύφλα των αμερι- 
κάνων υφεσιακών και ενισχύεται 
η εδώ και καιρό εκφρασμένη άποψή 
μας ότι καμία εμπιστοσύνη δεν 
μπορεί να έχουν οι λαοί στο δυ¬ 
τικό ιμπεριαλισμό ότι θα τους 
στηρίξει στον αγώνα τους κα¬ 
τά του ρώσικου σοσιαλφασι- 
σμού. Οι λαοί πρέπει να το πάρουν 
απόφαση πως δεν μπορούν να πε¬ 
ριμένουν πότε θα ξυπνήσει η ιμπε¬ 
ριαλιστική Δύση για να κινητοποι¬ 
ήσουν τις δικές τους δυνάμεις. 

Χαρακτηριστικό της αμερικάνι¬ 
κης αμηχανίας (που μετατράπηκε 
μετά σε δυσφορία) ήταν το ότι δεν 
μπορούσαν να καταλάβουν τη λει¬ 
τουργία μιας δραστηριότητας η ο¬ 
ποία ουσιαστικά επικαλύπτει 
την ακριβώς ανάλογη αμερικά¬ 
νικη πρωτοβουλία στην περιο¬ 
χή, τη 8ΕΟΙ (Βήμα, 15/6). Και βέ¬ 
βαια, πού να το καταλάβει το Στέιτ 
Ντιπάρτμεντ, όταν το ίδιο το ΝΑ¬ 
ΤΟ βάζει νάρκη στα θεμέλιά του 


με την πρόσφατη συμφωνία με τη 
Ρωσία, με την οποία της δίνει το 
δικαίωμα του βέτο στις νατοϊκές 
αποφάσεις! Να τι σήμαινε, κύριοι, 
η “πολυδιάστατη εξωτερική πολι¬ 
τική” του πράχτορα Παπανδρέου... 

Δεύτερο, «διερωτώνται για τους 
λόγους που ώθησαν την ελληνική 
διπλωματία να αναλάβει το βάρος 
της προσπάθειας να συμπεριλάβει 
την πρωτοβουλία με τη Ρωσία στα 
κοινά ντοκουμέντα της Αιαβαλκα- 
νικής»(ατ ο ίδιο). Μα γι’ αυτό ακρι¬ 
βώς έγινε η Διαβαλκανική, για να 
μπει η Ρωσία από το παράθυρο και 
να ξωπεταχτούν από τα Βαλκάνια 
ΗΠΑ και ΕΕ, στο βαθμό βέβαια που 
δε διευκολύνουν με την πολιτική 
τους τη ρώσικη στρατηγική στην 
περιοχή! 

Συνεχίζουμε όμως: «Επιπλέον .; και 
αφού απέτυχε να πείσει τις άλλες 
συμμετέχουσες χώρες να δεχθούν 
την πρόταση αυτή, γιατί προχώρη¬ 
σε σε τόσο υψηλού επιπέδου διμε¬ 
ρείς ανακοινώσεις». Έχουμε άδι¬ 
κο μετά εμείς να λέμε ότι η Ελλά¬ 
δα έχει καταντήσει το πιο πιστό 
σκυλί της ρώσικης διπλωματίας 
στα Βαλκάνια και στην Ευρώπη ο¬ 
λόκληρη; 

Και ολίγα για τη γνωστή σε μας 
ύπουλη μεθοδολογία των ρώσων χι¬ 
τλερικών και των ελλήνων ακο¬ 
λούθων τους: «Κατά τους Αμερικα¬ 
νούς, η προσπάθεια που κατέβαλαν 
η ελληνική και η ρωσική πλευρά 
να κρατήσουν μυστικές τις σχετι¬ 
κές προπαρασκευές και το περιε¬ 
χόμενο της πρωτοβουλίας δη¬ 
μιουργεί ένα κλίμα καχυποψίας που 
ελάχιστα αρμόζει στο επίπεδο που 
έχουν σήμερα οι σχέσεις ανάμεσα 
στην Ελλάδα και στις Ηνωμένες 
Πολιτείες ». Ίσα-ίσα, λέμε εμείς ε¬ 
δώ και χρόνια. Το επίπεδο των 
σχέσεων Ελλάδας-Δύσης είναι 
ακριβώς αυτό που αποπνέει η 
συμφωνία Ελλάδας-Ρωσίας. 
Πρόκειται για την πλήρη αντιστρο¬ 
φή μιας μέχρι τώρα φαινομενικής 
πραγματικότητας: τώρα το κεφάλι 
γυρίζει προς τα πάνω και τα πόδια 
προς τα κάτω. Οι Αμερικάνοι και 
γενικά οι Δυτικοί έκαναν (και α¬ 
κόμα κάνουν) το τραγικό σφάλμα 
να πιστεύουν πως η Ελλάδα είναι 
δεδομένη γι’ αυτούς. Αμ δε! Λογα¬ 
ριάζουν χωρίς τον ξενοδόχο που α¬ 
κούει στο όνομα Ρωσία. Προφανώς, 
αφού βλακωδώς πιστεύουν πως με¬ 
τά την απατηλή Περεστρόικα του 
Γκορμπατσόφ ο Ψυχρός Πόλεμος έ¬ 
χει πια τελειώσει, και μάλιστα με 
δική τους περιφανή νίκη, πώς να 
κατανοήσουν τώρα γιατί η Ελλά¬ 
δα πάει με τη Ρωσία; 

Το πράγμα έχει και συνέχεια: «Το 
Στέιτ Ντιπάρτμεντ επικέντρωσε α¬ 
κόμη την προσοχή στην ορολογία 
που χρησιμοποιείται για τη ρωσι¬ 
κή κίνηση και η οποία είναι α¬ 
κριβώς η ίδια με εκείνη της α¬ 
μερικανικής, με αποτέλεσμα να 
προσδίδεται ένας τόνος άσκο¬ 
πης ανταγωνιστικότητας και α- 
συμβατότητας μεταξύ των δύο » 
(οι υπογραμμίσεις δικές μας). Εί- 
δομεν το φως το αληθινόν! Πράγ¬ 
ματι, ανάμεσα στις δύο “πρωτοβου¬ 
λίες” υπάρχει “ανταγωνιστικότη¬ 
τα” και “ασυμβατότητα”: ή με τους 
Αμερικάνους και τους Ευρωπαίους 
ή με τους Ρώσους. Γιατί όμως “ά¬ 
σκοπη”, ω πανηλίθιοι Αμερικάνοι; 
Θα προτιμούσατε να είναι “συμβα¬ 
τές” οι δύο “πρωτοβουλίες”; Τι κα¬ 
τάλαβε η μαρτυρική Βοσνία από τη 
“συμβατότητα” των επιλογών σας 
με τις επιλογές της Ρωσίας και της 
Σερβίας; Πόσους νεκρούς θρηνεί η 
Τσετσενία; Πόσοι Ζαϊρινοί, Χούτου 
και άλλοι σφαγιάστηκαν και σφα¬ 


γιάζονται στο βωμό της “συμβατό¬ 
τητας” των επιλογών σας με τις ε¬ 
πιλογές των νεοχιτλερικών σο- 
σιαλφασιστών στην Αφρική; 

Σας πείραξε που σας πέταξαν την 
“πρωτοβουλία” τους κατάμουτρα; 
Διάβασε, αγαπητέ αναγνώστη, και 
βγάλε τα συμπεράσματά σου: «Ιδιαί¬ 
τερη ενόχληση στην αμερικάνικη 
πλευρά προκάλεσε επίσης το γεγο¬ 
νός ότι, ενώ υπήρχε υψηλού επιπέ¬ 
δου κλιμάκιο στη Θεσσαλονίκη με 
επικεφαλής τον πρέσβη Ρ. Σίφτερ, 
αυτός δεν ενημερώθηκε επίσημα α¬ 
πό κανέναν ούτε για την προοπτι¬ 
κή της ανακοίνωσης της ελληνο¬ 
ρωσικής πρωτοβουλίας ούτε για το 
περιεχόμενό της». Μα τέτοια κα¬ 
τάντια για τη “μόνη υπερδύναμη” 
στον πλανήτη! 

Και το “κλου” της βραδιάς: «Η 
Ουάσιγκτον κατέγραψε ακόμη και 
ορισμένα δευτερεύοντα στοιχεία 
της όλης υπόθεσης, όπως ότι η συ¬ 
νέντευξη Τύπου των κκ. Πάγκαλου 
και Αζντανασιέφσκι έγινε μόνο ε¬ 
νώπιον ελλήνων και ρώσων δημο¬ 
σιογράφων και περιέλαβε μόνο την 
ανάγνωση της κοινής δήλωσης χω¬ 
ρίς να επιτραπούν ερωτήσεις». Ξέ¬ 
ρετε, καμιά φορά από τις λεπτο¬ 
μέρειες κρίνονται πολλά ζητήματα 
και βγαίνουν πολλά χρήσιμα συμπε- 
ράσματα.Να όμως και ένα φως στο 
τούνελ: «Στην πραγματικότητα η ε¬ 
νόχληση των ΗΠΑ είναι καθαρά 
πολιτική και προκλήθηκε εξαιτί- 
ας της βοήθειας την οποία προ¬ 
σφέρει η Αθήνα στη Μόσχα για 
να διατηρείται η τελευταία πα¬ 
ρούσα στη βαλκανική διπλωμα¬ 
τική σκηνή» Και η αυταπάτη: «Οι 
Αμερικανοί εκδηλώνουν έντονη 
απορία για τα κίνητρα μιας τέτοιας 
ελληνικής συμπεριφοράς, σε μια πε¬ 
ρίοδο μάλιστα όπου η Ελλάδα δεν 
έχει να αναμένει κάτι από τη 
Ρωσία, ούτε στο διεθνές πολιτικό 
ούτε στο οικονομικό πεδίο. Το ε¬ 
ρώτημα περί κινήτρων είναι 
άλλωστε το δεσπόξον και στην 
περίπτωση της πρόσφατης ελληνο¬ 
ρωσικής συμφωνίας για κοινή πρω¬ 
τοβουλία στην περιοχή» (οι υπο¬ 
γραμμίσεις δικές μας). 

Παλιά για ό,τι κακό συνέβαινε λέ¬ 
γανε “σερσέ λα φαμ” (αναζητήστε 
τη γυναίκα). Εδώ αναζητήστε το α- 
ντιτούρκικο μένος ολόκληρης σχε¬ 
δόν της ελληνικής αστικής τάξης. 
Αυτό είναι που εκμεταλλεύτηκε ο 
ρωσόδουλος Παπανδρέου για να τη 
στρέψει προς τη Ρωσία μέσω του Κυ¬ 
πριακού. Έτσι εξηγείται και η αντί¬ 
φαση ο σοβινιστής Πάγκαλος, ενώ 
είναι ο κατεξοχήν πλασιέ των ρώ¬ 
σικων συμφερόντων σε επίπεδο ε¬ 
ξωτερικής πολιτικής, να βρίζει με τα 
χειρότερα λόγια (και καλά έκανε) ό¬ 
σους βουλευτές δεν ψήφισαν τη συν¬ 
θήκη Σένγκεν, και να αποκαλύπτει 
ιδιαίτερα τους ψευτοπροοδευτικούς 
του ΣΥΝ, όπως τον Κουβέλη. Αυτά 
είναι τα φαινόμενα των καιρών. 

Την Τετάρτη 11 Ιουνίου κυρώ¬ 
θηκε από την ελληνική Βουλή με 
142 υπέρ, 80 κατά και 78 απουσίες 
η συνθήκη Σένγκεν. Κατά τη ψη¬ 
φοφορία αυτή η ελληνική αστική 
τάξη έδειξε όλη την αθλιότητά 
της και ο ορθόδοξος μεσαίωνας 
έδειξε τη δύναμη που του έχει δώ¬ 
σει το αντιδραστικό ρωσόφιλο 
μπλοκ εξουσίας. Έτσι η συνθήκη 
πέρασε μόνο με 142 ψήφους. 

Σκηνές απείρου κάλλους δια¬ 
δραματίστηκαν έξω από τη Βου¬ 
λή την πρώτη μέρα της συζήτη¬ 
σης της συνθήκης. Οι παλιοημε- 
ρολογίτες του ΕΛΚΙΣ σε αγαστό 
μέτωπο με τους “βέρους ορθόδο¬ 
ξους”, με σταυρούς και εικόνες 
στα χέρια διαδήλωναν ενάντια 
στη Σένγκεν, τη Συνθήκη που, 
κατ’ αυτούς, θα φέρει το 666 και 
την κυριαρχία του Αντίχριστου! 
Και μέσα στη Βουλή ψευτοΚΚΕ 
και ΣΥΝ χαιρέτισαν αυτές τις εκ¬ 
δηλώσεις με μία απλή κίνηση: τη 
συγκρότηση μετώπου με την πιο 
αντιδραστική ακροδεξιά πτέρυγα 
της ΝΔ, τους ορθοδοξοφασίστες 
Ανδρεουλάκο, Καμμένο, Γιακου- 
μάτο και Καρατζαφέρη και με την 
κατάθεση από κοινού και με το 
ΔΗΚΚΙ αίτησης ονομαστικής ψη¬ 
φοφορίας, με αποτέλεσμα την α¬ 
ναβολή της συνεδρίασης και της 
ψηφοφορίας, αφού οι περισσότε¬ 
ροι βουλευτές δεν μπορούσαν να 
μπουν στο κτίριο που είχαν απο¬ 
κλείσει οι εκτελούντες χρέη 
ΚΝΑΤ ορθοδοξοφασίστες. Μ’ αυ¬ 
τό τον τρόπο ψευτοΚΚΕ και ΣΥΝ 
ένωσαν τις δυνάμεις τους στον 
“κοινό αγώνα” μαζί με τον Αν¬ 
δρεουλάκο και το Γιακουμάτο, 
που κατάγγειλαν τη συνθήκη Σέν¬ 
γκεν μέσα στη Βουλή γιατί «εάν 
η Τουρκία την υπογράψει, θα μπο¬ 
ρούν να έρθουν για διακοπές π.χ. 
στη Χίο 1 εκατ. Τούρκοι. οι οποί¬ 
οι και θα μπορούν να εγκαταστα¬ 
θούν εκεί!» (Ελεύθερος Τύπος, 10/ 
6). Αυτοί οι ίδιοι άνθρωποι κατα- 
φέρονται ενάντια στη συνθήκη 
Σένγκεν επειδή τάχα εμποδίζει 
την ελευθερία κινήσεων! Άλλω¬ 
στε ίσως θα έπρεπε να το ξανα- 
σκεφτούν άλλη μια φορά αυτό το 
επιχείρημα πριν καταδικάσουν τη 
Συνθήκη. Γιατί ισχύει και το α¬ 
ντίστροφο. Δηλαδή μπορούν μια 
ωραία πρωία 1 εκατ. Έλληνες να 
ξεκινήσουν να πάνε διακοπές 
στην Κωνσταντινούπολη, που στο 
κάτω-κάτω προσφέρει και καλύ¬ 
τερες υπηρεσίες τουρισμού! 

Οι σοσιαλφασίστες του ΣΥΝ και 
του ψευτοΚΚΕ, βέβαια, διαχωρί¬ 
ζουν τη θέση τους από τους πα¬ 
πάδες γιατί δήθεν έχουν “πολιτι¬ 
κά επιχειρήματα”. Όμως αν θέλεις 
να διαχωρίσεις τη θέση σου από 
το μεσαίωνα πρέπει να καταγ¬ 
γείλεις τον αποκλεισμό της Βου¬ 
λής και την απόπειρα της μπού¬ 
κας, πρέπει να καταγγείλεις τα 
συνθήματα, πρέπει να φωνάξεις 
για ταυτότητες χωρίς αναγραφή 
θρησκεύματος, πρέπει να χαλάσεις 
τον κόσμο για να διαγράφει από 
το Σύνταγμα η Ορθόδοξη Θρη¬ 
σκεία σαν επίσημη θρησκεία του 
κράτους στα πλαίσια της αναθε¬ 
ώρησης, πρέπει να απαιτήσεις 
πλήρη διαχωρισμό κράτους- 


θρησκείας. Πρέπει να μην επιτρέ¬ 
πεις στις ορθόδοξες ορδές να ε¬ 
μπλέκονται σε πολιτικά θέματα, 
να καταργούν τη δημοκρατική 
λειτουργία του κράτους. Αν δεν 
τα κάνεις όλα αυτά, είσαι σε ου¬ 
σιαστική ταύτιση με τους παπά¬ 
δες. 

Αλλά το μεγαλύτερο σκάνδαλο 
αυτής της ψηφοφορίας δεν ήταν 
αυτό το μέτωπο, ένα μέτωπο που 
αποκάλυψε για άλλη μια φορά τον 
αντιδραστικό χαρακτήρα των 
ψευτοΚΚΕ-ΣΥΝ. Το μεγαλύτερο 
σκάνδαλο ήταν ότι κατά την ψη¬ 
φοφορία η φιλοευρωπαϊκή μερίδα 
της αστικής τάξης και από το 
ΠΑΣΟΚ και από τη ΝΔ έδειξε ό¬ 
λο τον ποταπό της χαρακτήρα. Ε¬ 
νώ ένα πλήθος έξαλλο ούρλιαζε 
απ’ έξω, αστυνομικοί προσχωρού¬ 
σαν στους συγκεντρωμένους για 
να υπερασπίσουν τα “ιερά και τα 
όσια” της πατρίδας, και μέσα στη 
Βουλή είχε ήδη συγκροτηθεί το 
μέτωπο σοβινισμού-σοσιαλφασι- 
σμού, ο Σημίτης έλαμπε δια της 
απουσίας του, όπως και ο Τζου- 
μάκας, που έκοβε βόλτες με άλ¬ 
λους συναδέλφους του στο διά¬ 
δρομο. Από τη ΝΔ, επίσης, ο Μό¬ 
νος έκρινε την παρουσία του πε¬ 
ριττή, ενώ το έργο της υπεράσπι¬ 
σης της συνθήκης ανέλαβε η τρα¬ 
γικά μοναχική Μ. Γιαννάκου- 
Κουτσίκου, της τάσης Έβερτ, ε¬ 
νώ στελέχη της μητσοτακικής 
πτέρυγας προτίμησαν τη διακρι¬ 
τική σιωπή, συμπεριλαμβανομένου 
και του ίδιου του Μητσοτάκη. Για 
άλλη μια φορά δηλαδή η φιλοευ- 
ρωπαϊκή αστική τάξη έδειξε, ό¬ 
πως και τόσες άλλες φορές στο 
παρελθόν, την αδυναμία της να 
διαχωριστεί έστω και λίγο από το 
σοβινισμό και να έρθει σε ρήξη με 
το σοσιαλφασισμό. 

Στην ίδια αυτή ψηφοφορία απο¬ 
καλύφθηκε ο ψευτοευρωπαϊσμός 
του Καραμανλή, που επισήμως τά¬ 
χθηκε υπέρ της Σένγκεν, ουσια¬ 
στικά όμως ποτέ δεν την υπερά¬ 
σπισε. Αντίθετα, ύπουλα, πριμο¬ 
δότησε την “πατριωτική, ορθόδο¬ 
ξη” αντι-Σένγκεν γραμμή. Γι’ αυ¬ 
τό μόνο 28 από τους 108 βουλευ¬ 
τές ψήφισαν υπέρ της συνθήκης, 
σχεδόν οι μισοί βουλευτές του (53) 
ψήφισαν κατά, ενώ 27 απούσια¬ 
ζαν. 

Ακριβώς την ίδια τακτική ακο¬ 
λούθησε και ο Λαλιώτης, που ψή¬ 
φισε υπέρ της Σένγκεν, όμως τα 
στελέχη της περιφέρειάς του, της 
Β' Πειραιά, Διαμαντίδης, Κρητι¬ 
κός και Καψής απούσιαζαν, δη¬ 
λώνοντας ταυτόχρονα τη συμπα¬ 
ράστασή τους στο μεσαιωνικό 
κράτος του Καλλίνικου στον Πει¬ 
ραιά. 

Χαρακτηριστική για το διπλο¬ 
πρόσωπο παιχνίδι του ΣΥΝ ήταν 
η απουσία της Δαμανάκη. 

Μόνο ο ευρωσοβινιστής Πάγκα¬ 
λος ήταν αυτός που υπεράσπισε 
φανατικά τον ευρωπαϊσμό και τη 
δημοκρατική πορεία της χώρας 
μέσα από την εφαρμογή της Συν¬ 
θήκης. Στην εκπομπή του Χατζη- 
νικολάου στο ΜΕΟΑ “Ενώπιος Ε- 
νωπίω”, την Παρασκευή 13 Ιού- 
νη, αμέσως μετά την ψηφοφορία, 
χαρακτήρισε φασίστες όσους δε 


ψήφισαν τη Συνθήκη και ονομα¬ 
στικά τον Κωνσταντόπουλο, ο ο¬ 
ποίος έγινε έξαλλος και έστειλε 
επιστολή διαμαρτυρίας στο Σημί¬ 
τη. Το λιγότερο που μπορούσε να 
κάνει ο Σημίτης ήταν να καλύψει 
τον Πάγκαλο μέσα από δηλώσεις 
του κυβερνητικού εκπροσώπου 
Ρέππα ότι συμφωνεί με την πολι¬ 
τική του θέση και αναγνωρίζει το 
δικαίωμα της ελεύθερης έκφρασης 
στον Πάγκαλο, όπως και σε ο- 
ποιονδήποτε άλλο. 


Ενάντια στη συνθήκη του Σέν¬ 
γκεν εκστράτευσαν στη χώρα μας 
ο ακροδεξιάς και ο ψευτοαριστε- 
ρός μεσαίωνας σ’ ένα κοινό μέ¬ 
τωπο. Διαβάζουμε στο Ριζοσπά¬ 
στη της 10 Ιούνη στο πρωτοσέλι¬ 
δο: υπέρτιτλος Συμφωνία 
Σένγκεν=Ηλεκτρονικός Μεσαίω¬ 
νας, κεντρικός τίτλος ΣΥΝΕΧΗΣ 
ΠΑΛΗ για να μην εφαρμοστεί το 
έκτρωμα, και στο εισαγωγικό κεί¬ 
μενο: «Εκδηλώσεις αντίστα¬ 
σης χτες στην Αθήνα. Η Συμ¬ 
φωνία Σένγκεν δεν έχει προ¬ 
ηγούμενό της». 

Η μια “εκδήλωση αντίστασης” 
ήταν η μικρή και χλιαρή πορεία 
προς τη Βουλή της Επιτροπής που 
έφτιαξε το ψευτοΚΚΕ για τη μη 
επικύρωση της Συνθήκης Σέν¬ 
γκεν. Η άλλη “εκδήλωση αντί¬ 
στασης” ποια ήταν; Αυτή της α¬ 
κροδεξιάς και “ορθόδοξης αντί¬ 
στασης” που πολιόρκησε το αστι¬ 
κό κοινοβούλιο. Δίκαια, λοιπόν, 
η φασιστοφυλλάδα Ελεύθερη Ώ¬ 
ρα στις 12 Ιούνη σε πρωτοσέλιδο 
σχόλιό της αναρωτιέται: «Τι να 
γίνη... για όλα φταίνε οι “καλοί 
χριστιανοί”. Λέξη οι ποικίλες πέ¬ 
νες και οι σταθμοί για το ΚΚΕ και 
το “Ριζοσπάστη” που φωνάζει τα 
ίδια με τους Χριστιανούς για τη 
Συνθήκη του Σένγκεν!». 

Ωστόσο, η επίσημη εφημερίδα 


Μπορεί κάποιος καλοπροαίρε¬ 
τος άνθρωπος να κατανοήσει ό¬ 
τι οι παπάδες, έστω και πάσχο- 
ντας από θρησκοληψία, έστω και 
με έλλειψη ειλικρίνειας, αντιτί- 
θενται στη Σένγκεν υπερασπίζο¬ 
ντας τα ανθρώπινα δικαιώματα 
(πρέπει να είναι πολύ καλοπρο¬ 
αίρετος!). Αλλά κανένας άν¬ 
θρωπος, όσο καλοπροαίρετος κι 
αν είναι, δε θα μπορέσει ποτέ να 
κατανοήσει πως τα αστυνομικά 
συνδικάτα ξαφνικά απόκτησαν 
έντονες δημοκρατικές ευαισθη¬ 
σίες. Σε τέτοιο βαθμό μάλιστα 
που να συμμετέχουν στη συγκέ¬ 
ντρωση των αντι-Σένγκεν πι- 


Το ψευτοΚΚΕ μετά από την κύ¬ 
ρωση της Συνθήκης έβαλε θέμα 
συνταγματικότητας, καθώς το Σύ¬ 
νταγμα απαιτεί αυξημένη πλειο- 
ψηφία για συνθήκες που περιορί¬ 
ζουν -όπως το ίδιο υποστηρίζει- 
την εθνική κυριαρχία, όπως αυτή 
της Σένγκεν. Επιπλέον ξεκίνησε 
μια κίνηση συλλογής υπογραφών 
βουλευτών για να γίνει δημοψή¬ 
φισμα για τη Συνθήκη. 

Το ψευτοΚΚΕ χέρι-χέρι με το 
ΣΥΝ θα παλέψουν λυσσασμένα 


του ΣΥΝ, η Αυγή, είναι πιο προ¬ 
σεκτική. Κεντρικό σχόλιο στην 
τελευταία σελίδα στις 12 Ιούνη με 
τίτλο “με τις φωνές του σκοταδι¬ 
σμού” προσπαθεί να διαχωρίσει 
την “αριστερή διαμαρτυρία” ενά¬ 
ντια στη Σένγκεν, που προβάλλει 
την “καταπάτηση των ανθρωπί¬ 
νων δικαιωμάτων”, από τη “δε¬ 
ξιά”, που ξεκινάει με “ύποπτα ε¬ 
λατήρια”. Ισχυρίζεται λοιπόν ότι, 
αν δεν υπήρχε το “666”, δε θα υ¬ 
πήρχε αντίδραση. Ενώ για την εκ¬ 
κλησία που προβάλλλει κι αυτή 
τα περίφημα ανθρώπινα δικαιώ¬ 
ματα λέει: «Μάλλον η αντίδρασή 
τους (σσ: εννοεί των ανθρώπων 
της εκκλησίας) εκβιάζεται από 
τους φανατικούς και αποκρύ¬ 
πτουν τη συμφωνία τους με τα 
συνθήματα της θρησκοληψίας. 
Λεν μπορούμε να ξεχνάμε ότι η 
ίδια η επίσημη ελληνική εκκλη¬ 
σία πρωτοστατεί σε κάθε παρα¬ 
βίαση δικαιωμάτων όταν γίνεται 
για τον “καλό σκοπό”. Τώρα κα¬ 
τά των “αιρετικών” και άλλων 
θρησκειών, άλλοτε κατά των ιδε¬ 
ολογικών τους αντιπάλων... Με 
δυο λόγια: το εκ δεξιών μέτωπο 
απ' αφορμή τη συνθήκη Σένγκεν, 
μέτωπο σκοταδιστικό και υποκρι¬ 
τικό, δεν έσβησε χθες. Χθες και 
προχθές έκανε δυναμικές εμφανί¬ 
σεις, θα το ξαναβρούμε σε άλλα 


στών και να βγάζουν και σχετι¬ 
κές ανακοινώσεις. Έτσι, η Έ¬ 
νωση Αστυνομικών Υπαλλήλων 
Μαγνησίας έβγαλε ανακοίνωση 
στην οποία αναφέρει ότι η συν¬ 
θήκη είναι αντισυνταγματική και 
κατοχυρώνει το ηλεκτρονικό φα¬ 
κέλωμα ( Ελευθεροτυπία, 9/6), ε¬ 
νώ η Συνδικαλιστική Ένωση Α¬ 
στυνομικών Ξάνθης ακολούθησε 
με ανακοίνωσή της”ενάντια στο 
ηλεκτρονικό φακέλωμα και στο 
σφράγισμα του Αντίχριστου” (Ε¬ 
λευθεροτυπία, 11/6). 

Όχι, οι αστυνομικοί στην Ελ¬ 
λάδα σα σώμα, δεν απόκτησαν 
ξαφνικά δημοκρατικές ευαισθη- 


και προς κάθε κατεύθυνση ενά¬ 
ντια στη συνθήκη Σένγκεν στα 
πλαίσια της αντιευρωπαϊκής, 
αντιαναπτυξιακής τους γραμμής 
και της πολιτικής της πρόσδεσης 
της χώρας στο άρμα της ρώσικης 
υπερδύναμης. Η κύρωσή της εί¬ 
ναι αναμφισβήτητα θετική για τη 
χώρα μας και οι δημοκρατικοί και 
προοδευτικοί άνθρωποι πρέπει να 
τη στηρίξουν. 


θέματα μπροστά μας». 

Πραγματικά, είναι σεβαστό το 
δικαίωμα να βρίζει κανείς τους 
συμμάχους του, αλλά αυτό δεν αλ¬ 
λάζει την πραγματικότητα. Πόσο 
μάλιστα όταν ο ΣΥΝ και όλοι οι 
“υπέρμαχοι” των ανθρωπίνων δι¬ 
καιωμάτων όχι μόνο δεν καταδί¬ 
κασαν τον ακροδεξιό μεσαίωνα 
και τις εκδηλώσεις του, αλλά υ¬ 
πόγραψαν ΜΑΖΙ με τους σκοτα¬ 
διστές κοινή δήλωση κατά της 
Σένγκεν στη Βουλή. Η υπενθύμι- 
ση του σχολιαστή ότι “θα τους ξα¬ 
ναβρούμε μπροστά μας” στηρίζε¬ 
ται στο γεγονός ότι οι “αριστε¬ 
ροί” μας έχουν την ίδια πολιτική 
γραμμή με τους “δεξιούς σκοτα¬ 
διστές”. Άλλωστε οι πρώτοι δεν 
ενοχλήθηκαν όταν μαζί υποστή¬ 
ριξαν το σέρβικο φασισμό για το 
διαμελισμό και την εθνοκάθαρση 
στη Βοσνία. Ένας από τους αρ¬ 
χηγούς παπάδες του αντι-Σένγκεν 
μετώπου, ο πατέρας Μάξιμος (που 
ήταν έξω από τη Βουλή και πρω¬ 
τοστάτησε στους τραμπουκι- 
σμούς, συνελήφθη και κατηγορή- 
θηκε για στάση και υποκίνηση 
στάσης για την μπούκα στη Βου¬ 
λή) ήταν εκείνος που γύριζε από 
κανάλι σε κανάλι για να δηλώσει 
την παθιασμένη υποστήριξή του 
στους σέρβους σφαγείς. 


σίες και αυτό το ξέρουν καλά οι 
ξυλοδαρμένοι στα μπουντρούμια 
της Ασφάλειας αλλοδαποί και 
άλλοι, οι οποίοι συνεχίζουν να 
κακοποιούνται εντελώς αντισυ¬ 
νταγματικά και χωρίς καμία 
διαμαρτυρία από τους “δημοκρα¬ 
τικά ευαισθητοποιημένους” α¬ 
στυνομικούς μας και τα συνδι¬ 
καλιστικά τους όργανα. Απλά ο 
σοσιαλφασισμός βαθαίνει την 
πολιτική της “ενότητας λαού, 
στρατού και αστυνομίας”, που εί¬ 
ναι η βάση της προπαγάνδας κά¬ 
θε φασισμού ενάντια στη δη¬ 
μοκρατία στη χώρα. 


Όλος ο μεσαίωνας 
ΜΕΤΩΠΟ ΨΕΥΤΟΚΚΕ-ΣΥΝ- 
ΟΡΘΟΔΟΞΙΑΣ 


ΠΡΩΤΟΠΟΡΑ 

ΑΣΤΥΝΟΜΙΑ... 

ΑΝΥΠΑΡΚΤΗ ΕΠΑΝΑΣΤΑΣΗ 
Μέρος 2ο: Η εκδοχή της Εποχής 


Στο φύλλο αρ. 280 της Ν. Ανα¬ 
τολής είχε δημοσιευτεί ένα άρθρο 
με τίτλο “Νότια Αλβανία: ο οπορ¬ 
τουνισμός αναζητεί την ανύπαρ- 
χτη επανάσταση ”. Σ’ αυτό είχαμε 
κριτικάρει τους υποστηριχτές του 
πραξικοπήματος του αλβανικού 
νότου τύπου “μικροαστικής υστε¬ 
ρίας” με εκπρόσωπο την εφημερί¬ 
δα Κόντρα και είχαμε ανακοινώ¬ 
σει ότι στο επόμενο φύλλο θα συ¬ 
νεχίζαμε με την κριτική των σο¬ 
βαρότερων οπορτουνιστών τύπου 
“μπλαζέ επαναστάτη” της εφημε¬ 
ρίδας Εποχή. 

Αυτό το δεύτερο άρθρο κριτικής 
δε γράφτηκε τότε εξαιτίας του βά¬ 
ρους που δώσαμε σε άλλα ζητή¬ 
ματα. Το αφήσαμε λοιπόν γι’ αυτό 
εδώ το φύλλο της Ν. Ανατολής. 

Αντίθετα με την Κόντρα που δη¬ 
μοσίευσε μια σειρά ανταποκρίσεις 
από την Αλβανία, στις οποίες ο 
συντάχτης τους, ο Λιόντος, ανα¬ 
ζητούσε απεγνωσμένα την “επα¬ 
νάσταση”, η εφημερίδα Εποχή δη¬ 
μοσίευσε στο φύλλο της στις 30 
Μάρτη ένα αρκετά μεγάλο άρθρο 
των Ν. Βουρνά και Ν. Γιαννόπου- 
λου που είχε ένα γενικό αναλυτι¬ 
κό και απολογιστικό χαρακτήρα. 

Οι ανταποκριτές της Εποχής, 
πολύ πιο πονηροί και προσεκτι¬ 
κοί από το Λιόντο, έμειναν στο 
χαρακτηρισμό “λαϊκή εξέγερση” 
και δε μίλησαν ούτε μια φορά για 
“επανάσταση”, έτσι ώστε να 
χρειαστεί να απολογηθούν για πο¬ 
λύ λιγότερα. 

Όλη τους η προσπάθεια είναι να 
κατοχυρώσουν την ιδιότητα της 
“εξέγερσης” για το νοτιοαλβανι- 
κό έκτρωμα τη στιγμή που αυτό 
μπήκε για τα καλά στο στάδιο της 
προχωρημένης σήψης και απένα¬ 
ντι σε αναγνώστες σχετικά πιο ε¬ 
νημερωμένους και απαιτητικούς 
από εκείνους της Κόντρας. 

Το κείμενο της Εποχής είναι έ¬ 
να απολογητικό αμυντικό κείμενο 
που κοιτάει να διασώσει ό,τι μπο¬ 
ρεί να διασωθεί από την κατάρ¬ 
ρευση του πραξικοπηματικού 
σκηνικού που έστησε στον αλβα¬ 
νικό νότο η ντόπια και η παγκό¬ 
σμια σοσιαλφασιστική προπαγάν¬ 
δα. Γι’ αυτό αποδέχεται χοντρικά 
τα ολοφάνερα αρνητικά γεγονό¬ 
τα, αλλά αντιστρέφει την ερμηνεία 
τους. Η Εποχή δεν πασχίζει κα¬ 
θόλου να βγάλει από τα γεγονό¬ 
τα μια επανάσταση, ούτε καν μια 
αξιοθαύμαστη “εξέγερση”. Το κοι¬ 
νό της, συνηθισμένο σε αστικές 
παλινορθώσεις, γραφειοκρατικές 
διαστρεβλώσεις και χωμένο στη 
δική του μικροαστική βαριεστη- 
μάρα έχει όλη τη μεγαλοψυχία 
που χρειάζεται για να αναγνωρί¬ 
σει μια εντελώς ελαττωματική ε¬ 
ξέγερση, τόσο ελαττωματική όσο 
τα δικά της ταξικά κινήματα της 
“αγροτιάς και των καθηγητών”. 

“ΝΑ ΜΗΝ 

ΑΜΦΙΣΒΗΤΟΥΜΕ ΤΗΝ 
ΕΞΕΓΕΡΣΗ” 

Σ’ αυτό λοιπόν το κοινό οι α- 
ναλυτές-ανταποκριτές της Επο¬ 
χής επιβάλλουν από την αρχή του 
άρθρου τους σαν αυτονόητη και 


αδιαμφισβήτητη τη θέση περί “ε¬ 
ξέγερσης”. Γράφουν: 

«Τον τελευταίο ενάμιση μήνα 
δεκάδες χιλιάδες Αλβανοί βγήκαν 
στους δρόμους, συγκρούστηκανμε 
τις δυνάμεις του Μπερίσα. τουλά¬ 
χιστον στο Νότο διέλυσαν το κρά¬ 
τος, εξοπλίστηκαν και συνεχίζουν 
να ελέγχουν - ή ορθότερα, να μην 
επιτρέπουν σε κανέναν άλλον να 
την ελέγξει - τη μισή Αλβανία. 
Αναμφίβολα, πρόκειται για μια έ¬ 
νοπλη λαϊκή εξέγερση ιστορικής 
σημασίας, η οποία δεν μπορεί να 
αμφισβητηθεί οποιαδήποτε κατά¬ 
ληξη κι αν έχει. Τα αιτήματα των 
εξεγερμένωνείναι απλά, όχι όμως 
απλούστερα ή “πεζότέρα" από τα 
αντίστοιχα ιστορικών εξεγέρσε¬ 
ων ή κοινωνικών επαναστάσεων: 
να πάρουν τα χρήματα πίσω και 
να φύγει ο Μπερίσα. Η αλβανική 
εξέγερση ξεκίνησε και κλιμακώ¬ 
θηκε κυριολεκτικά από τα κάτω, 
ανεξάρτητα από τα κόμματα της 
αντιπολίτευσης λουλούδια και 
όχι όπλα”, έλεγε το Σοσιαλ. Κόμ¬ 
μα τις μέρες που ο λαός έμπαινε 
στις στρατιωτικές αποθήκες- και 
κατόρθωσε αυτό που εξεγέρσεις 
με ριζοσπαστικό κοινωνικό όρα¬ 
μα, συγκροτημένα κοινωνικά και 
πολιτικά υποκείμενα και, κυρίως, 
μεγάλη κινηματική παράδοση και 
πείρα δεν κατάφεραν: να συγκρου- 
στεί μετωπικά με το κράτος και 
να διαλύσει όλους τους μηχανι¬ 
σμούς του». 

Αυτό το απόσπασμα συμπυκνώ¬ 
νει όλη την επιχειρηματολογία 
του άρθρου ως προς το ότι η εξέ¬ 
γερση ήταν εξέγερση και τοποθε¬ 
τεί τα όρια κάθε κριτικής σ’ αυ¬ 
τήν. «. Η εξέγερση δεν μπορεί να 
αμφισβητηθεί οποιαδήποτε κατά¬ 
ληξη κι αν έχει». 

Είτε δηλαδή καταλήξει σε λη¬ 
στεία, λεηλασία, πειρατεία και 
κατάργηση της κυκλοφορίας προ¬ 
σώπων και αγαθών στο εσωτερι¬ 
κό της χώρας, δηλαδή σε βαρβα¬ 
ρότητα, είτε εξελιχθεί σε φασιστι¬ 
κή διχτατορία μερικών απογυ¬ 
μνωμένων από το λαό επιτροπών 
εθνικής σωτηρίας σε συμμαχία με 
το Σοσιαλ. Κόμμα, είτε ο αλβανι¬ 
κός Νότος γίνει μια εστία εξαγω¬ 
γής εθνικού τυχοδιωχτισμού, οι 
αρθρογράφοι μας θα έχουν καλυμ¬ 
μένα τα νώτα τους και η ιστορι¬ 
κή “εξέγερσή” τους θα είναι πά¬ 
ντα υπεράνω πάσης υποψίας. 

Αυτά τα λένε γιατί όταν γρά¬ 
φεται το άρθρο τους ήδη έχει δια¬ 
μορφωθεί στη Νότια Αλβανία μια 
από τις πιο ελεεινές καταλήξεις 
που μπορεί να έχει όχι μια εξέ¬ 
γερση, αλλά ένα οποιοδήποτε φαι¬ 
νόμενο μαζικής οπισθοδρόμησης 
συμπεριλαμβανομένου του φασι¬ 
σμού, του πόλεμου και της πελώ¬ 
ριας φυσικής καταστροφής. Μπρο¬ 
στά σε τέτοιες καταλήξεις όλοι 
ξαναψάχνουν τις αιτίες και του¬ 
λάχιστον αμφισβητούν τον προο¬ 
δευτικό τους χαρακτήρα. Απένα¬ 
ντι σ’ αυτή την αναπόφευκτη έ¬ 
ρευνα, οι αρθρογράφοι αντιπαρα- 
θέτουν τα προπαγανδιστικά στε¬ 
ρεότυπα που έχουν την αξίωση να 
περνάνε για γεγονότα. 


Εξέγερση λοιπόν του λαού,« κυ¬ 
ριολεκτικά από τα κάτω, ανεξάρ¬ 
τητα από τα κόμματα της αντι¬ 
πολίτευσης», «εξοπλισμός του 
από τις στρατιωτικές αποθήκες», 
«μετωπική σύγκρουση με το κρά¬ 
τος και διάλυση όλων των μηχα¬ 
νισμών του». 

ΓΙΑ ΤΟ “ΚΥΡΙΟΛΕΚΤΙΚΑ 
ΑΠΟ ΤΑ ΚΑΤΩ” 

Ασφαλώς πρόκειται για μια πα¬ 
ράθεση φαντασμάτων. Ας πάρου¬ 
με καταρχήν το θρασύτατο «κυ¬ 
ριολεκτικά από τα κάτω». Μα 
στην ίδια σελίδα της Εποχής ό¬ 
που φιλοξενείται αυτό το απόσπα¬ 
σμα φιλοξενείται σε διπλανή α¬ 
νταπόκριση και η εξής δήλωση 
του Μπεσκίκ Σέχου, προέδρου του 
Σοσιαλ. Κόμματος Αργυροκά¬ 
στρου, που μάλιστα τονίζεται με 
μαύρα γράμματα: 

«Ο λαός πριν πάρει τα όπλα ξε¬ 
κίνησε με ειρηνικές διαδηλώσεις 
διαμαρτυρίας. Εμείς ως κόμμα εί¬ 
χαμε τον έλεγχο. Σύνθημά μας ή¬ 
ταν “όχι λιθάρια -λουλούδια αντί 
για λιθάρια”. Το κράτος όμως α¬ 
πάντησε με βία, εξανάγκασε το 
λαό να οπλιστεί, τον φόρτωσε με 
πολύ μίσος και τον οδήγησε να 
οργανωθεί στις Επιτροπές», και 
λίγο παραπάνω: «Η σκέψη των Ε¬ 
πιτροπών είναι η σκέψη του λα¬ 
ού». 

Τίποτα λοιπόν δεν « ξεκίνησε 
κυριολεκτικά από τα κάτω». Ό¬ 
λα ξεκίνησαν “κυριολεκτικά” α¬ 
πό τους μεταμφιεσμένους πολιτι¬ 
κούς απογόνους του Εμβέρ Χό¬ 
τζα, δηλαδή από το Σοσιαλιστικό 
Κόμμα. Αυτό το ξέρουν οι πάντες. 
Την πολιτική και οργανωτική 
προϋπόθεση της “εξέγερσης”, δη¬ 
λαδή την υστερική απατεωνίστι- 
κη αγκιτάτσια ότι ο Μπερίσα έ¬ 
κλεψε τα λεφτά και την οργάνω¬ 
ση των διαδηλώσεων, την έκανε 
“κυριολεκτικά” το Σοσιαλ. Κόμ¬ 
μα, που είχε πάνω σ’ αυτές τις δια¬ 
δηλώσεις τον απόλυτο έλεγχο. 

Αυτές όμως οι διαδηλώσεις δεν 
ήταν ποτέ ειρηνικές. Το σύνθημα 
με τα λουλούδια έκρυβε απλά τις 
πέτρες που το Σοσιαλιστικό Κόμ¬ 
μα κρατούσε και έριχνε στις δια¬ 
δηλώσεις. Σε καμία στιγμή των 
συγκρούσεων που έγιναν με την 
αστυνομία πολύ πριν ο “λαός πά¬ 
ρει τα όπλα” το Σοσιαλ. Κόμμα 
δεν καταδίκασε τις πέτρες, τις 
φωτιές και τις καταστροφές που 
προκαλούσαν οι διαδηλώσεις που 
το ίδιο διοργάνωνε. Το σύνθημα 
με τα λουλούδια αντιστοιχούσε 
στη μόνιμη ταχτική του Σοσ. Κόμ¬ 
ματος από την αρχή να εμφανίζε¬ 
ται το ίδιο μπροστά στους δυτι¬ 
κούς σαν “καθωσπρέπει” πολιτι¬ 
κή δύναμη, δύναμη κοινοβουλευ¬ 
τικής ομαλότητας, ώστε να του ε¬ 
πιτρέψουν να πάρει την εξουσία, 
ενώ άφηνε στο λαϊκό δήθεν αυ¬ 
θόρμητο την πρακτική βία που του 
ήταν απαραίτητη για να ανεβεί 
στην εξουσία. 

Αυτή η διπλή στάση του Σοσιαλ. 
Κόμματος συνεχίστηκε ως το τέ¬ 
λος, δηλαδή και μετά από τη στιγ¬ 
μή που ο “λαός πήρε τα όπλα” και 


οι Επιτροπές έγιναν εξουσία στο 
Νότο. Αν το Σοσιαλ. Κόμμα ήταν 
ένα αστικό ρεφορμιστικό κόμμα 
και ο λαός έπαιρνε στ’ αλήθεια 
την εξουσία, τότε το αστικό ρε¬ 
φορμιστικό κόμμα θα γινόταν ο 
πιο ορκισμένος εχθρός του και τα 
χέρια του θα ήταν βουτηγμένα στο 
αίμα του λαού. Ας μας πουν οι υ¬ 
μνητές της “ιστορικής αλβανικής 
εξέγερσης”, τι είδους κόμμα είναι 
ταξικά το Σοσιαλ. Κόμμα της Αλ¬ 
βανίας, αφού στην κορύφωση της 
εξουσίας των Επιτροπών δηλώνει 
ότι «η σκέψη των Επιτροπών εί¬ 
ναι σκέψη του λαού»; Μήπως συ¬ 
μπεριφέρθηκαν ποτέ με τέτοια 
γενναιοδωρία οι Καντέτοι ή οι 
Μενσεβίκοι απέναντι στα ρώσι- 
κα Σοβιέτ, ή οι γερμανοί σοσιαλ¬ 
δημοκράτες απέναντι στους Σπαρ- 
τακιστές, ή οι έλληνες φιλελεύ¬ 
θεροι απέναντι στο ΑΣΕ; 

Πώς μπόρεσαν λοιπόν να συμπε- 
ριφερθούν έτσι οι διάδοχοι του 
σκληρότερου σοσιαλφασισμού 
που γέννησαν τα Βαλκάνια; Πώς 
μπόρεσαν να απαιτούν διαρκώς 
την πτώση του Μπερίσα στο ό¬ 
νομα του “εξεγερμένου λαού του 
Νότου” και όχι να επιτίθενται σε 
σιδερένια ενότητα με τον Μπερί¬ 
σα ενάντια σ' αυτό το λαό; Συ¬ 
μπεριφέρθηκαν έτσι γιατί ο “εξε- 
γερμένος λαός” ήταν ακριβώς το 
δικό τους πολιτικό κίνημα και 
στον πυρήνα του βρισκόταν η ί¬ 
δια η δική τους κομματική βάση. 
Το ότι το κίνημα εξελίχθηκε από 
την αρχή ως το τέλος στο Νότο 
είναι μια ισχυρή ένδειξη. Ο Νό¬ 
τος ήταν πάντα το καλύτερο κά¬ 
στρο του χοτζικού σοσιαλφασι- 
σμού και η ισχυρότερη βάση του 
Σοσιαλ. Κόμματος. Όμως η από¬ 
δειξη βρίσκεται στο ότι η ηγεσία 
των Επιτροπών βρέθηκε από την 
πρώτη στιγμή στα χέρια των α¬ 
νοιχτών χοτζικών και των κρυ¬ 
φών του Σοσιαλ. Κόμματος. Δεν 
υπάρχει τίποτα πιο χαρακτηριστι¬ 
κό από το ότι ο γενικός αρχηγός 
όλων των Επιτροπών ήταν από 
την πρώτη στιγμή ο χοτζικός συ¬ 
νταγματάρχης Τσεβάτ Κοτσία, 
αρχηγός της “Επιτροπής εθνικής 
Σωτηρίας” των Αγίων Σαράντα. 
Βέβαια η Εποχή αφιερώνει στον 
Κοτσία ανταπόκριση στο ίδιο 
φύλλο της, αλλά δε λέει κουβέ¬ 
ντα για το ότι είναι χοτζικός. Κάτι 
τέτοια τα γράφουν με καμάρι μό¬ 
νο τύποι σαν το Λιόντο, αλλά τα 
κρύβουν προσεχτικά οι της Επο¬ 
χής. Και δεν πρόκειται για από¬ 
κρυψη μιας λεπτομέρειας. Ο Τσε¬ 
βάτ Κοτσία δεν είναι ένας δήθεν 
μεταμελημένος του παλιού καθε¬ 
στώτος, αλλά ένας ανοιχτός νο- 
σταλγός της εποχής της σοσιαλ- 
φασιστικής διχτατορίας των ρε- 
βιζιονιστών του ΚΕΑ (Κόμμα Ερ¬ 
γασίας της Αλβανίας). Και δεν εί¬ 
ναι μόνος του. Οι περισσότερες ε¬ 
πιτροπές έχουν ηγέτες χοτζικούς, 
και μάλιστα στρατιωτικούς σε α¬ 
ποστρατεία. 

ΓΙΑ ΤΟ ΑΔΕΙΑΣΜΑ ΤΩΝ 
ΑΠΟΘΗΚΩΝ ΚΑΙ ΤΗ 
ΔΙΑΛΥΣΗ ΤΟΥ ΚΡΑΤΟΥΣ 
Η παρουσία των στρατιωτικών 


στελεχών ενός φασιστικού στρα¬ 
τού στην ηγεσία μιας λαϊκής εξέ¬ 
γερσης είναι πραγματικά πρωτο¬ 
φανές ιστορικό γεγονός. Είναι α¬ 
κριβώς τόσο πρωτοφανές όσο και 
ο εξοπλισμός του εξεγερμένου λα¬ 
ού από τις αποθήκες δίχως ούτε 
ένα νεκρό. Ποτέ λαός δεν εξο¬ 
πλίστηκε τόσο αναίμακτα παίρ¬ 
νοντας τα όπλα από τις αποθή¬ 
κες του εχθρικού αστικού στρα¬ 
τού. Αυτό το άδειασμα των απο¬ 
θηκών, που οι αρθρογράφοι παρου¬ 
σιάζουν σαν απόδειξη εξέγερσης, 
είναι απόδειξη του πραξικοπήμα¬ 
τος που έγινε στην πραγματικότη¬ 
τα. 

Ένα τμήμα του στρατού έδωσε 
τα όπλα σε έναν τραυματισμένο 
όχλο που είχε χάσει τα λεφτά του 
και τον καθοδηγούσε ένα πολιτι¬ 
κό κόμμα που έλεγχε ακριβώς αυ¬ 
τό το τμήμα του στρατού. Η λαϊ¬ 
κή “εξέγερση” δε διέλυσε το κρά¬ 
τος, όπως ισχυρίζεται η Εποχή, 
αλλά ένα τμήμα του κράτους, αρ¬ 
κετά μειοψηφικό, αλλά σε καίριες 
θέσεις μέσα στον κρατικό μηχανι¬ 
σμό, ένα τμήμα του κράτους που 
ήταν στα χέρια της πιο αντιδρα¬ 
στικής μερίδας της αστικής τά¬ 
ξης, δηλαδή το τμήμα του κράτους 
που ήταν στα χέρια της σοσιαλ- 
φασιστικής νομενκλατούρας έκα¬ 
νε ένα πολιτικό πραξικόπημα και 
συνέτριψε το κυρίαρχο ως τότε 
τμήμα της κρατικής μηχανής στον 
αλβανικό Νότο. 

Οι “Επιτροπές εθνικής Σωτηρί¬ 
ας” στήθηκαν με κεντρικό σχέδιο 
και με “καπελωμένη” από την αρ¬ 
χή ηγεσία δίχως καμία αληθινή 
δημοκρατία στην εκλογή τους σαν 
απόφυση του προηγούμενου κρα¬ 
τικού μηχανισμού, ιδιαίτερα σαν 
απόφυση του στρατιωτικού μηχα¬ 
νισμού στον οποίο προφανώς ε¬ 
πιβίωναν οι πιο ισχυροί πυρήνες 
της παλιάς σοσιαλφασιστικής νο¬ 
μενκλατούρας. 

Έχουμε ξαναδημοσιεύσει στο 
φύλλο 276 της Ν. Ανατολής και 
ξαναδημοσιεύουμε την αποκαλυ¬ 
πτική δήλωση της Παπαρήγα στο 
Ριζοσπάστη της 8 του Μάρτη ότι 
«ο λαός εξοπλίστηκε από τμήμα¬ 
τα του ίδιου του αλβανικού στρα¬ 
τού ο οποίος δεν είναι ενιαίος». 
Αυτή τη μεγάλη αλήθεια, που “δέ¬ 
νει” με την αναίμακτη κατάχτη¬ 
ση εκατομμυρίων όπλων από τον 
πληθυσμό, τη βγάζει προς τα έξω 
το ανοιχτά μιλιταριστικό πραχτο- 
ρείο της Ρωσίας, αλλά την κρύβει 
με επιμέλεια ο αναρχίστικος λαϊ¬ 
κισμός που εκπροσωπούν οι αρ- 
θρογράφοι. Ο αγνός εξεγερμένος 
λαός δεν πρέπει ποτέ να έχει σχέ¬ 
ση με αστικούς στρατούς, και μά¬ 
λιστα με τις φασιστικές φράξιες 
αυτών των στρατών. Αλλά ο “α¬ 
γνός εξεγερμένος λαός” ούτε στα 
όνειρα των χειρότερων ρεφορμι- 
στών δεν πήρε ποτέ αναίμακτα 
την εξουσία. Και ακόμα περισσό¬ 
τερο δε διέλυσε το κράτος αναίμα¬ 
κτα. 

Αυτό που μπορεί να συμβεί α¬ 
ναίμακτα είναι ένα πραξικόπημα 
ή έστω μια εξέγερση που συνθη¬ 
κολόγησε. Εδώ όμως έχουμε μια 

εξέγερση που δήθεν διέλυσε το 
κράτος. Μια τέτοια εξέγερση από 
έναν ελάχιστα συνεπή σ’ αυτή τη 
διαπίστωση αναλυτή θα αναφερό¬ 
ταν σαν επανάσταση. Ο Λιόντος, 
που είναι κωμικός όταν ισχυρίζε¬ 
ται κάτι τέτοιο, είναι πάντως συ¬ 
νεπέστερος από τους αρθρογρά- 
φους μας, που ονομάζουν τη “με¬ 
τωπική σύγκρουση με το κράτος 
και διάλυση του κράτους” απλά 
εξέγερση. 

Αυτοί προφανώς προτιμούν τον 
όρο “εξέγερση” για να μπορούν 
πιο εύκολα να καλυφθούν από την 
παντελή έλλειψη κοινωνικού ρι¬ 
ζοσπαστισμού, αλλά και από τις 
πασίγνωστες άθλιες συνέπειες αυ¬ 
τού του κινήματος. 

ΓΙΑ ΤΑ ΑΠΛΑ 
ΣΥΝΘΗΜΑΤΑ 

Ξέρουν, για παράδειγμα, καλά ό¬ 
τι μια εξέγερση μπορεί να έχει μό¬ 
νο ένα και πολύ απλό πραχτικό 
αίτημα όπως το “θέλουμε τα 
λεφτά μας”, και ένα μοναδικό και 
απλό πολιτικό σύνθημα όπως το 
“να πέσει ο Μπερΐσα”. Όμως μια 
εξέγερση που “διαλύει το κράτος” 
δηλαδή μια επανάσταση, έχει ένα 
πελώριο βάθος και εύρος αιτημά¬ 
των τέτοιων, που δεν μπορούν να 
ικανοποιηθούν παρά από μια πε¬ 
λώρια ταξική ανατροπή, οπότε και 
μια βαθιά κρατική αλλαγή, που 
στην περίπτωση των σύγχρονων 
μεγάλων λαϊκών επαναστάσεων 
σημαίνει και καταστροφή του πα¬ 
λιού κρατικού μηχανισμού. Μια 
τέτοια καταστροφή μπορεί να ξε¬ 
κινάει από ένα απλό σύνθημα και 
ένα απλό αίτημα, αλλά δεν μπο¬ 
ρεί ποτέ να μένει σ' αυτά. Μια με¬ 
γάλη εξέγερση συσπειρώνει με 
απλά συνθήματα τις μάζες, αλλά 
για να “διαλύσει το κράτος” κα¬ 
τεβάζει έναν ποταμό αξιώσεων, ι¬ 
δεών, απαιτήσεων. Εδώ όμως έ¬ 
χουμε ένα κασετόφωνο που λέει 
δύο φρασούλες σε όλες τις φάσεις 
της “εξέγερσης - επανάστασης”: 
“Τα λεφτά μας” και “Κάτω ο 
Μπερίσα”. 

Τα απλά συνθήματα των μεγά¬ 
λων εξεγέρσεων και επαναστάσε¬ 
ων είναι απλά στην έκφρασή τους, 
αλλά αφάνταστα βαθιά στο περιε¬ 
χόμενό τους και με απέραντο εύ¬ 
ρος στις συνέπειές τους. Από τα 
γνωστά τρία “απλά” συνθήματα 
του ρώσικου Οχτώβρη “ειρήνη, γη, 
ψωμί” μόνο του το πρώτο σήμαι- 
νε ρήξη με το μεγαλορώσικο σο¬ 
βινισμό και παγκόσμια ρήξη με 
τον ιμπεριαλισμό. Μόνο του αυτό 
σήμαινε μια βαθιά κοινωνική ε¬ 
πανάσταση στο εσωτερικό και 
μια ανατροπή των διεθνών ι- 
μπ ε ρ ι αλιστικών συσχετισμών 
στο εξωτερικό. 

Όμως το “Κάτω ο Μπερίσα”, έ¬ 
τσι όπως προφέρεται σαν μοναδι¬ 
κό πολιτικό σύνθημα, είναι πιο 
στενό και πιο ρηχό απ’ όλα τα αι¬ 
τήματα μιας απλής αστικής εκλο¬ 
γικής μάχης. Αυτό το σύνθημα 
κρίνει το πολύ, αλλαγή ηγεμονι- 
στικής αστικής φράξιας στο κρά¬ 
τος. Όσο για το σύνθημα της “ε¬ 
πιστροφής των χρημάτων”, αυτό 
δεν υπερβαίνει το βάθος καμιάς 
εξέγερσης παιχτών του χρηματι¬ 
στήριου τη στιγμή του κραχ. Το 
αίτημα της επιστροφής των χρη¬ 
μάτων δεν είναι γενικά αίτημα ού¬ 
τε εργατιάς ούτε φτωχής αγρο¬ 
τιάς. Είναι αίτημα παιχτών, παι¬ 
χτών βέβαια θυμάτων απάτης, αλ¬ 
λά η κοινωνική φύση του αιτή¬ 


ματος δεν έχει καμία σχέση με το 
ότι τα θύματα μπορεί να ήταν ερ¬ 
γάτες ή φτωχοί αγρότες. Όσοι κα¬ 
τέθεσαν στις πυραμίδες κατέθε¬ 
σαν σαν παίχτες χρηματιστηρίου, 
σαν τοκογλύφοι ή οτιδήποτε άλ¬ 
λο και όχι με την ατομική τους 
ταξική ιδιότητα. 

Ακόμα όμως και αυτό το αίτη¬ 
μα της επιστροφής των χρημάτων, 
επειδή φορέας του ήταν κυρίως 
φτωχολογιά, θα μπορούσε να πά¬ 
ρει έναν κοινωνικά προοδευτικό, 
ακόμα και επαναστατικό χαρα¬ 
κτήρα, αν δενόταν με μια απαίτη¬ 
ση γενικής κοινωνικής κάθαρσης, 
απαίτηση για την τιμωρία κάθε 
σπέκουλας και κάθε διαφθοράς, 
κάθε παράνομης σύνδεσης της πο¬ 
λιτικής εξουσίας με το νέο αλβα¬ 
νικό καπιταλισμό. Έτσι θα μπο¬ 
ρούσε ίσως να λειτουργήσει σαν 
καταλύτης και στο δρόμο να γεν¬ 
νηθεί μια νέα ποιότητα αντιπαρά¬ 
θεσης όχι πια με ένα απατεωνί- 
στικο τμήμα της αστικής τάξης, 
αλλά γενικά με την αστική τάξη. 

Όμως ένα τέτοιο πολιτικό κί¬ 
νημα δεν εμφανίστηκε σε καμία 
στιγμή. Η οργή έμεινε οργή των 
κατεστραμμένων παιχτών - κατα¬ 
θετών, οργή μιας μερίδας μόνο του 
πληθυσμού που ποτέ της δεν άρ¬ 
θρωσε ένα αληθινά παλλαϊκό αί¬ 
τημα. Αυτή είναι η πιο βασική δια¬ 
φορά του αντιδραστικού κινήμα¬ 
τος του αλβανικού Νότου με τις 
ιστορικές εξεγέρσεις και επανα¬ 
στάσεις. Τα αιτήματα των τελευ¬ 
ταίων είναι ώριμα αιτήματα της 
μεγάλης πλειοψηφίας της κοινω¬ 
νίας. 

Στην περίπτωση της Αλβανίας 
έπρεπε, αντίθετα, το κοινωνικό αί¬ 
τημα να είναι και να μείνει τόσο 
στενό (επιστροφή των χρημάτων 
στους απατημένους) όσο στενό έ¬ 
πρεπε να είναι και να μείνει το 
πολιτικό (η πτώση του Μπερίσα). 
Για να επιτευχθεί αυτό έπρεπε με 
μια βρώμικη ταχυδακτυλουργία 
να αποδοθεί άμεσα η κλοπή των 
χρημάτων, δηλαδή μια πράξη στο 
κοινωνικό - οικονομικό επίπεδο, 
σε έναν κλέφτη (τον Μπερίσα) 
που βρισκόταν στο πολιτικό επί¬ 
πεδο μόνο και μόνο επειδή αυτός 
ήταν ο κύριος πολιτικός εχθρός 
της ταξικής φράξιας που καθοδή¬ 
γησε το κίνημα. 

Η βασική απάτη βέβαια δε βρί¬ 
σκεται στην ταύτιση των δύο ε¬ 
πιπέδων, αλλά στην αντιστροφή 
του εχθρού. Ο αληθινός κλέφτης 
των καταθετών δεν βρισκόταν στο 
στρατόπεδο του Μπερίσα, αλλά 
στο στρατόπεδο των χοτζικών. 

Η ΑΝΤΙΣΤΡΟΦΗ ΤΟΥ 
ΕΧΘΡΟΥ 

Η μαφία είναι μια μορφή της ε¬ 
πιβίωσης και της μεταμόρφωσης 
της διεφθαρμένης αστικής γρα¬ 
φειοκρατικής νομενκλατούρας 
του προηγούμενου καθεστώτος 
και όχι ένα αντιπροσωπευτικό 
προϊόν του νέου καθεστώτος. Αυ¬ 
τός είναι και ο λόγος που ποτέ το 
Σοσιαλ. Κόμμα πριν την εκδήλω¬ 
ση της κρίσης δε χτύπησε τις πυ¬ 
ραμίδες. Κυρίως όμως αυτός εί¬ 
ναι ο λόγος που η αλβανική μα¬ 
φία δείχνει τώρα τη μεγάλη κυ¬ 
ριαρχία της δύναμής της στον “ε¬ 
παναστατικό νότο”, ενώ πουθενά 
δεν προβάλλει σαν ισχυρή δύνα¬ 
μη στον “αντιδραστικό βορρά”. Οι 
ίδιοι οι συντάχτες του άρθρου α¬ 
ναγνωρίζουν ταυτόχρονα ότι η 
μαφία είναι “αισθητή” στο Νότο 


και ότι δική της ιδέα «ήταν η δη¬ 
μιουργία των πυραμίδων για να 
χρησιμοποιηθούν ως πλυντήρια 
παράνομων κερδών». 

Όχι μόνο στην Αλβανία, αλλά 
παντού στις χώρες του πρώην “υ¬ 
παρκτού” σοσιαλισμού, ο πυρήνας 
του οργανωμένου εγκλήματος εί¬ 
ναι δεμένος με την παλιά γραφειο¬ 
κρατική αστική τάξη και αποτε¬ 
λεί βαθύ τμήμα της. Αυτό είναι 
ολότελα φυσικό, αφού η κυριαρ¬ 
χία του εγκλήματος βασίζεται 
στην ωμή βία και στη διαφθορά 
του κρατικού μηχανισμού. Όμως 
και το ίδιο το σοσιαλφασιστικό 
γραφειοκρατικό καπιταλιστικό 
καθεστώς είναι ο συνδυασμός της 
ωμής πολιτικής βίας με τη γρα¬ 
φειοκρατική διαφθορά. Ο κλασι¬ 
κός ανταγωνιστικός καπιταλι¬ 
σμός χρειάζεται τη βία και γεν¬ 
νάει τη διαφθορά, αλλά δε στηρί¬ 
ζεται ούτε στη μία ούτε στην άλ¬ 
λη. Η πολιτική ταξική του κυριαρ¬ 
χία πρέπει να επιβεβαιώνεται 
διαρκώς κυρίως στο οικονομικο- 
παραγωγικό επίπεδο. 

Να γιατί η κατάληξη του σο- 
σιαλφασιστικού πραξικοπήματος 
του αλβανικού νότου έπρεπε να 
είναι αναγκαστικά η κυριαρχία 
του εγκλήματος, να γιατί η οπι¬ 
σθοδρόμηση που έφερε στο νότο 
η “επανάσταση” των χοτζικών έ¬ 
πρεπε να είναι μεγαλύτερη από ε¬ 
κείνη που έφερε η πολύχρονη “ο¬ 
μαλή” τους διχτατορία. 

Εννοείται ότι για τους αρθρο- 
γράφους που υποστηρίζουν το 
πραξικόπημα όλη αυτή η κατάλη¬ 
ξη εμφανίζεται σαν μια αντίφαση 
και σαν αντίφαση επιχειρούν να 
την περάσουν στο κοινό τους. Η 
Εποχή προσπαθεί γενικά να δη¬ 
μιουργήσει μια ψύχραιμη “φιλο¬ 
σοφική διάθεση”, μια “διαλεχτι- 
κή ηρεμία” στο αναγνωστικό της 
κοινό, που παρακολουθεί όλο και 
πιο αμήχανο τη θλιβερή κατάλη¬ 
ξη της τόσο απροσδόκητης αυτής 
“επανάστασης”. 

ΔΙΑΛΕΚΤΙΚΗ ΚΑΙ 

ΕΚΛΕΚΤΙΚΙΣΜΟΣ 

Σ’ αυτές τις περιπτώσεις η δια- 
λεχτική γίνεται συνώνυμη του ε¬ 
κλεκτικισμού, όπου τα αντίθετα 
δε συγκρούονται για την κυριαρ¬ 
χία, αλλά συνυπάρχουν ήσυχα το 
ένα απέναντι στο άλλο, έτσι ώ¬ 
στε να μπορεί κανείς με την ίδια 
άνεση να βρει στο ίδιο προτσές 
ταυτόχρονα και εξίσου κυρίαρχο 
τον αρνητικό και το θετικό χα¬ 
ρακτήρα. 

Οι αρθρογράφοι έχουν λοιπόν έ¬ 
τοιμη τη συνταγή. Γράφουν: «Λε 
γνωρίζουμε αν στην πρώτη φάση 
της εξέγερσης “παίχτηκε ” το ζή¬ 
τημα της προοπτικής της. σήμερα 
πάντως αυτό που κυριαρχεί είναι 
μια παραλυτική αντίφαση: οι εξε- 
γερμένοι ... έχουν καταλύσει το 
κράτος και αρνούνται να παραδώ¬ 
σουν τα όπλα, αλλά παράλληλα, 
εκτός του ότι δεν υπάρχει καμία 
διαδικασία που να δίνει συνέχεια 
στον αγώνα, η κατάσταση που ε¬ 
πικρατεί στις πόλεις και στα χω¬ 
ριά του Νότου ωθεί όλο και πε¬ 
ρισσότερους ανθρώπους να θέλουν 
και να ζητούν την “αποκατάστα¬ 
ση της τάξης ”, ενώ ταυτόχρονα 
αναγκάζει μεγάλα τμήματα των 
νέων της Αλβανίας να αναζητούν 
τρόπους φυγής από τη χώρα. Εί¬ 
ναι πολύ δύσκολο να αποδοθούν 
ο “ιαέρας ελευθερίας’' που διακρί¬ 
νει τους εξεγερμένους και παράλ¬ 


ληλα η ανασφάλεια που τους δια¬ 
κατέχει». 

Και παρακάτω: « Η εκτεταμένη 
παραβατικότητα που ταλανίζει 
τον αλβανικό νότο αποτελεί κομ- 
βικό πρόβλημα της εξέγερσης, 
τρομοκρατεί τον πληθυσμό, απο¬ 
προσανατολίζει σημαντικά τμή¬ 
ματα των εξεγερμένων, εντείνει 
την ατομικοποίηση και τον κα¬ 
τακερματισμό της κοινωνίας, νο¬ 
μιμοποιεί τους θιασώτες του α¬ 
στυνομικού κράτους και συντηρη- 
τικοποιεί την πλειονότητα των 
κατοίκων των εξεγερμένων περιο¬ 
χών». 

Και ολοκληρώνει την εικόνα 
της “παραβατικότητας” με τις ε¬ 
ξής διαπιστώσεις: «Οι λαϊκές ε¬ 
πιτροπές δεν έχουν κατορθώσει να 
ελέγξουν την παραβατικότητα ... 
και μέχρι τώρα δεν πήραν κάποια 
σοβαρή πρωτοβουλία για τη δη¬ 
μιουργία λαϊκών πολιτοφυλακών 
ή άλλων μορφών κοινωνικής αυ¬ 
τοοργάνωσης ... αν και οφείλουμε 
να παραδεχτούμε ότι, εκτός από 
την έλλειψη σχετικής πείρας, ού¬ 
τε οι γενικές συνθήκες ούτε η ψυ¬ 
χολογία του πληθυσμού ευνοούν 
ιδιαίτερα τέτοιες πρωτοβουλίες». 

Η λέξη “παραβατικότητα” είναι 
επίτηδες διαλεγμένη απαλή, ώστε 
να μην πληγωθεί η “εξέγερση”. 
Παραβατικότητα όμως είναι το να 
παραβαίνει κανείς τους νόμους ή 
τις γενικές συνήθειες νομιμότη¬ 
τας μιας κοινωνίας. Η παραβατι¬ 
κότητα είναι από τη φύση της μια 
εξαίρεση. Όμως εδώ είναι κανό¬ 
νας. Παραβατικότητα είναι σήμε¬ 
ρα στην Αλβανία η εξαίρεση, δη¬ 
λαδή είναι το να τηρούνται οι 
στοιχειώδεις αρχές της προστα¬ 
σίας της ζωής και της περιουσίας 
των προσώπων, ενώ το γενικό εί¬ 
ναι να μην τηρούνται. Παραβατι¬ 
κότητα είναι στην Αλβανία όταν 
δε χρειάζεται να φυλάει κανείς το 
σπίτι του με όπλο ή όταν δε χρειά¬ 
ζεται να μεταφέρει αγαθά με γαϊ¬ 
δούρια από μονοπάτια ή να μην 
πληρώνει λύτρα στα μπλόκα για 
να περάσει. Παραβατικότητα εί¬ 
ναι όταν δεν υπάρχουν 200 νεκροί 
από ένοπλες συγκρούσεις μέσα σε 
48 ώρες ( Ελευθεροτυπία ). Η νό¬ 
τια Αλβανία είναι ζούγκλα. Αυ¬ 
τός είναι ο νόμος της. 

Όμως ο οπορτουνισμός μπορεί 
και συμβιβάζει τα αντίθετα: και 
«αέρας ελευθερίας» και «ανασφά¬ 
λεια που κάνει τους νέους να α¬ 
ναζητούν τρόπους φυγής από τη 
χώρα» και «κατάλυση του κρά¬ 
τους » και «αποκατάσταση της τά¬ 
ξης»· 

Με λίγα λόγια, και επανάσταση 
και έγκλημα. 

Ο καθένας ξέρει ότι σε μια στιγ¬ 
μή εξέγερσης βγαίνει και το λού- 
μπεν στους δρόμους, και το γκρέ¬ 
μισμα ενός σάπιου κρατικού μη¬ 
χανισμού συνυπάρχει για μια εν¬ 
διάμεση και μικρή περίοδο με την 
“παραβατικότητα”. Όμως εδώ κυ¬ 
ριαρχεί το έγκλημα. Η ελευθερία 
είναι ελευθερία του εγκλήματος. 
Η κατάλυση του κράτους είναι 
κατάλυση κάθε πολιτισμένης νο¬ 
μιμότητας. Από τα δύο αντίθετα 
πάντα νικάει το ένα, και χαρακτη¬ 
ρίζει και τις δύο πλευρές της α¬ 
ντίθεσης. Αυτή είναι η διαλεχτι- 
κή σε αντίθεση με τον εκλεκτικι¬ 
σμό. 

ΠΕΡΙΦΡΟΝΗΣΗ ΣΤΟ ΛΑΟ 

Από πού κι ως πού μια εξέγερ¬ 
ση που “καταλύει το κράτος” έ¬ 


χοντας “αδειάσει τις στρατιωτι¬ 
κές αποθήκες” και έχοντας εξο¬ 
πλίσει τον “εξεγερμένο λαό” ως 
τα δόντια δεν μπορεί να συντρί¬ 
ψει κυριολεχτικά ακόμα και την 
πιο μαζική “παραβατικότητα” σε 
ελάχιστες μέρες; Τι είδους λαός 
είναι αυτός που δεν μπορεί ένο¬ 
πλος να υπερασπίσει την περιου¬ 
σία του και να αυτοοργανωθεί; 

Οι αρθρογράφοι απαντούν ότι 
δεν έχει πείρα και ότι η ψυχολο¬ 
γία του και οι γενικές συνθήκες 
δεν το επιτρέπουν. Μα οι συνθή¬ 
κες είναι οι καλύτερες αφού είναι 
συνθήκες εξέγερσης. Πείρα επα¬ 
ναστάσεων, εξεγέρσεων και λαϊ¬ 
κών πολιτοφυλακών οι μάζες δεν 
έχουν πριν πραγματοποιήσουν τις 
εξεγέρσεις τους. Όσο για την ψυ¬ 
χολογία, η ψυχολογία της εξέγερ¬ 
σης είναι η καλύτερη δυνατή για 
να ασκηθεί εύκολα και μαζικά βία 
πάνω στους κλέφτες. 

Εδώ αποδείχνεται ότι οι αρθρο- 
γράφοι δεν έχουν ίχνος πραγμα¬ 
τικής εμπιστοσύνης στους λαούς 
και στις εξεγέρσεις τους. Προκει- 
μένου να διασώσουν τις αγαπη¬ 
μένες τους “επιτροπές εθνικής 
σωτηρίας” και τους φριχτούς σο- 
σιαλφασίστες που τις συγκροτούν. 
Οι “επαναστάτες” μας κατηγο¬ 
ρούν τον αλβανικό λαό. Αυτό μά¬ 
λιστα το κάνουν ακόμα πιο ωμά 
σε μια άλλη παράγραφο, στην ο¬ 
ποία επιχειρούν να εξηγήσουν ευ¬ 
ρύτερα κοινωνικά την “παραβα¬ 
τικότητα” και ανεξάρτητα προπα¬ 
ντός από την “εξέγερση”... Αφού 
λοιπόν ανακαλύπτουν παντού ε¬ 
νόχους, ιδιαίτερα βέβαια στο κα¬ 
θεστώς Μπερίσα (αλλά σε καμία 
στιγμή στο καθεστώς Χότζα), κα¬ 
ταλήγουν να αποδώσουν ευθύνες 
«και στο συνδυασμό στέρησης και 
πάθους για συσσώρευση χρημά¬ 
των που διακρίνει την πλειονό¬ 
τητα των Αλβανών». 

Ασφαλώς έτσι θα σκέφτονται οι 
αλβανοί κνίτες των Επιτροπών Ε¬ 
θνικής Σωτηρίας και έτσι θα εξη¬ 
γούν στο λαό τις αιτίες της ζού¬ 
γκλας του αλβανικού νότου. Στην 
πραγματικότητα την πλειονότη¬ 
τα των Αλβανών τη διακρίνει το 
πάθος για ανθρώπινη επιβίωση, 
που έχει μόνο μια ευδιάκριτη μέ¬ 
θοδο να πραγματοποιηθεί στις δο¬ 
σμένες συνθήκες: τη συσσώρευση 
χρημάτων. Αυτή η μέθοδος ασφα¬ 
λώς διαφέρει από τη μέθοδο της 
σοσιαλιστικής επανάστασης, αλ¬ 
λά αυτό αποδείχνει μόνο ότι η 
πλειονότητα των Αλβανών τη 
στιγμή της “ιστορικής εξέγερσης” 
δεν ήταν έτοιμη και δεν είχε κα¬ 
μία απολύτως διάθεση για κανε- 
νός είδους κοινωνική ανατροπή. 

Η ΑΛΗΘΙΝΗ 

ΠΑΡΑΛΥΤΙΚΗ ΑΝΤΙΦΑΣΗ 

Σ’ αυτό το έδαφος θα έπρεπε 
λοιπόν κανείς να αναζητήσει τις 
αληθινές αντιφάσεις, τις “παρα¬ 
λυτικές αντιφάσεις” του πολιτι¬ 
κού κινήματος του αλβανικού Νό¬ 
του. Όχι τις αντιφάσεις του φα¬ 
νταστικού επανασταστικού κινή¬ 
ματος που έχουν στο μυαλό τους 
οι μικροαστοί της Εποχής, αλλά 
τις αντιφάσεις του πραγματικού 
κινήματος που καθοδήγησαν οι 
πραξικοπηματίες του παλιού φα¬ 
σιστικού καθεστώτος. 

Αυτές οι αντιφάσεις ξεκινάνε 
ουσιαστικά από μια θεμελιακή: 
πρόκειται για εκείνη που αντιπα- 
ραθέτει από τη μια μεριά την πο¬ 
λύ στενή ταξική βάση των κοι- 

νωνικών δυνάμεων που καθοδή¬ 
γησαν το κίνημα του αλβανικού 
νότου, και από την άλλη από το 
πολύ μεγαλύτερο κοινωνικό εύ¬ 
ρος που έπρεπε να έχει αυτό το 
ίδιο κίνημα για να πετύχει τους 
πολιτικούς της στόχους αυτή η 
καθοδηγητική μειοψηφία. 

Η κλίκα των γραφειοκρατών 
σοσιαλφασιστών του χοτζικού 
καθεστώτος είχε δεχτεί ένα πολύ 
ισχυρό χτύπημα από τη σαφώς δη¬ 
μοκρατικότερη τάση Μπερίσα, 
κυρίως χάρη στο ότι είχε μισηθεί 
και ήταν εξαιρετικά απομονωμένη 
μέσα στο λαό. Οι χοτζικοί κρά¬ 
τησαν ελάχιστα τμήματα κρατι¬ 
κής εξουσίας και κυρίως θύλακες 
μέσα στο στρατό. Σε γενικές γραμ¬ 
μές βρέθηκαν στην παρανομία, 
πράγμα που τους υποχρέωσε να 
εμφανιστούν στην πολιτική σκη¬ 
νή μεταμφιεσμένοι σε Σοσιαλ. 
Κόμμα και με πολιτικο-ιδεολογι- 
κή σημαία το “ούτε Μπερίσα, ού¬ 
τε Χότζα”. 

Ένα ωμό στρατιωτικό πραξικό¬ 
πημα κάτω από αυτές τις συνθή¬ 
κες ήταν αδύνατο, όπως αδύνατη 
ήταν και μια καθαρή πολιτική ε¬ 
πιστροφή μέσω του αποδεκατι- 
σμένου και διασπασμένου Σοσιαλ. 
Κόμματος. 

Το πραξικόπημα έπρεπε να κα¬ 
λυφθεί πίσω από ένα λίγο-πολύ 
μαζικό πολιτικό κίνημα και μέσα 
σε συνθήκες σύγχυσης και χάους. 
Ακόμα περισσότερο, η μικρή δύ¬ 
ναμη των πραξικοπηματιών έπρε¬ 
πε να μετατραπεΐ σε μια πολ¬ 
λαπλάσια δύναμη που να μπορέ¬ 
σει να ασκήσει βία και να τσακί¬ 
σει τη νέα ηγεμονική μερίδα της 
αστικής τάξης, οπότε και τους μη¬ 
χανισμούς της εξουσίας της μέσα 
στο κράτος (κοινοβούλιο, αυτο¬ 
διοίκηση, αστυνομία, βάση του 
στρατού). 

Το ζήτημα όμως είναι ότι αυτή 
η πολλαπλάσια δύναμη έπρεπε να 
λειτουργήσει από την αρχή ως το 
τέλος σαν τυφλή δύναμη, σαν -ας 
πούμε- μια φυσική δύναμη που έ¬ 
πρεπε να ελεγχθεί και να κατευ- 
θυνθεΐ σε ένα συγκεκριμένο 
σημείο: Με λίγα λόγια, το πρα¬ 
ξικόπημα είχε οινόίγκη από έ¬ 
ναν όχλο. 

Η πτώση των πυραμίδων έδεσε 
το πραξικόπημα με τον εξοργισμέ¬ 
νο όχλο. Αυτή η σύνδεση ήταν το 
μοίρασμα των όπλων από τους 
πραξικοπηματίες στους “εξεγερ- 
μένους”. Οι πραξικοπηματίες, με 
μια ικανοποιητική πολιτική θωρά- 
κιση και μοχλούς δράσης μέσα 
στον όχλο μέσω κυρίως της βά¬ 
σης του Σοσιαλ. Κόμματος, έλεγ¬ 
ξαν από την πρώτη στιγμή την τυ¬ 
φλή δύναμη και την έβαλαν στην 
υπηρεσία τους. Όρος αυτού του 
ελέγχου ήταν να μη συγκροτηθεί 
ποτέ ο ένοπλος όχλος σε πολιτι¬ 
κό σώμα. 

Η τυφλή δύναμη έπρεπε να τσα¬ 
κίσει μια εξουσία, αλλά δεν έπρε¬ 
πε ούτε για μια στιγμή να γίνει η 
ίδια εξουσία. Τα εξαιρετικά περιο¬ 
ρισμένα σταθερά και καλά περι¬ 
φραγμένα συνθήματα “Κάτω ο 
Μπερίσα” και “επιστροφή των 
χρημάτων” προστάτευαν τους 
πραξικοπηματίες από κάθε πολι¬ 
τική μετατροπή του όχλου σε λα¬ 
ό. 


Το ίδιο τους ήταν απαραίτητη 
η μόνιμη φροντίδα να μη μετατρα¬ 
πεί ο ένοπλος όχλος σε ένοπλο 
λαό. Γι’ αυτό δεν επιχειρήθηκε πο¬ 
τέ η δημιουργία λαϊκής πολιτο¬ 
φυλακής. Επιχειρήθηκε μόνο η δη¬ 
μιουργία μιας νέας αστυνομίας, 
δηλαδή ενός νέου κράτους του 
Νότου, ενός κράτους των χοτζι- 
κών. Η “παραλυτική αντίφα¬ 
ση” βρίσκεται στο ότι οι πρα¬ 
ξικοπηματίες δεν μπορούσαν 
να στήσουν ούτε και ένα δικό 
τους αστυνομικό χοτζικό κρά¬ 
τος αφού διέθεταν μόνο έναν 
αντιχοτζικό λαό. 

Η στενή τους λοιπόν κρατική ε¬ 
ξουσία έπρεπε αναγκαστικά να 
συμμαχήσει με τη μοναδική ένο¬ 
πλη οργανωμένη βία, που προφα¬ 
νώς δεν ήταν λαϊκή, δηλαδή τη 
μαφία. Πέρα από το ότι η μαφία 
είναι σάρκα από τη σάρκα του σο- 
σιαλφασισμού, όπως γράψαμε πα¬ 
ραπάνω, ήταν αδύνατο να αντι- 
μετωπισθεί δίχως να κινδυνέψει 
η νέα εξουσία των πραξικοπημα¬ 
τιών. Η “παραλυτική αντίφαση” 
δε σημαίνει τίποτε άλλο από το 
ότι το μοναδικό κράτος που μπο¬ 
ρούσε να στήσει ο χρεοκοπημέ¬ 
νος σοσιαλφασισμός στον αλβα¬ 
νικό Νότο ήταν το κράτος της μα¬ 
φίας ή, αν θέλετε, της “παραβατι- 
κότητας”. Η “παραβατικότητα” 
δεν είναι ο εχθρός της εξέγερσης, 
αλλά η κρυμμένη της αλήθεια. 

Ο οπουρτουνισμός δεν μπορεί να 
εξηγήσει τίποτα όσο η δουλειά 
του είναι να θάβει την αλήθεια. 
Και προκειμένου να τη θάψει εί¬ 
ναι αδίστακτος. 

Φτάνει έτσι στο σημείο να ισχυ¬ 
ριστεί ότι ο ρόλος του αμερικάνι¬ 
κου ιμπεριαλισμού ήταν αρνητι¬ 
κός για την προοπτική της αλβα¬ 
νικής εξέγερσης, όταν και οι πέ¬ 
τρες ξέρουν ότι οι ΗΠΑ ένα πράγ¬ 
μα ζητούσαν από την αρχή ως το 
τέλος του αλβανικού ζητήματος, 
την πτώση του Μπερίσα. Το κε¬ 
ντρικό πολιτικό σύνθημα μιας 
“λαϊκής εξέγερσης” για πρώτη 
φορά στην ιστορία του ιμπεριαλι¬ 
σμού ταυτιζόταν με βασική απαί¬ 
τηση του υποτιθέμενου ηγεμόνα 
ιμπεριαλιστή, πράγμα για το οποίο 
δεν ίδρωσε ούτε λεφτό το αυτί του 
οπορτουνισμού. Αυτό σημαίνει ο 
χαρακτηρισμός “αδίστα¬ 
κτος” .Πραγματικά, το κείμενο αυ¬ 
τό της Εποχής, κάτω από τη μά¬ 
σκα της ψύχραιμης και ισορροπη¬ 
μένης ανάλυσης, είναι το πιο α¬ 
ντιδραστικό από τα κείμενα του 
μικροαστικού “επαναστατισμού” 
που έχουμε συναντήσει σχετικά με 
το Αλβανικό. 

Αυτό φαίνεται από την τρομερή 
προσήλωσή του στο να μη θίξει 
πουθενά την ηγεσία των επιτρο¬ 
πών και το φασιστικό καθεστώς 
Χότζα, πράγμα που είναι τελικά 
το ίδιο. 

Πίσω από το δήθεν αναρχίστι- 
κο λαϊκισμό και την επαναστατι¬ 
κή φρασεολογία του άρθρου κρύ¬ 
βεται ο πιο πειθήνιος κνίτης. 

Η Εποχή και τα ρεύματα που τη 
συγκροτούν έχουν από καιρό πά¬ 
ρει το χειρότερο κατήφορο. Δεν 
είναι λοιπόν καθόλου αφύσικο να 
καταλήξουν στο πλευρό του Λιό- 
ντου οπαδοί του Χότζα. 


Με νέες προσπάθειες, μετά τη 
δολοφονία του Κ. Περατικού, προ¬ 
σπαθούν οι δυνάμεις του σοσιαλ- 
φασισμού να εμποδίσουν την ιδιω¬ 
τικοποίηση του ναυπηγείου της 
Ελευσίνας. 

Είχαμε γράψει στο προηγούμε¬ 
νο φύλλο της εφημερίδας πως κά¬ 
ποιοι μέσα από την κυβέρνηση ά¬ 
φησαν τους εργάτες απλήρωτους 
τη μέρα που η γενική τους συνέ¬ 
λευση θα επικύρωνε την καταρ- 
χήν συμφωνία του Σωματείου με 
τον υποψήφιο αγοραστή Ταβου- 
λάρη. 

Μ’ αυτό τον τρόπο προσπάθη¬ 
σαν να δώσουν πάτημα στο ψευ- 
τοΚΚΕ για να δημαγωγήσει στη 
συνέλευση και να ανατρέψει τη 
συμφωνία. 

Όμως με δραστήρια επέμβαση 
της διοίκησης του Σωματείου το 
πρόβλημα ξεπεράστηκε, οι εργά¬ 
τες πληρώθηκαν και πιθανά την 
ώρα που γράφεται αυτό το άρθρο 
να έχουν εξασφαλιστεί και γρα¬ 
πτά τα χρήματα της πληρωμής 
των εργατών για τους επόμενους 
δύο μήνες, μέχρι δηλαδή την πλή¬ 
ρη λειτουργία του ναυπηγείου κά¬ 
τω από το νέο ιδιοκτησιακό κα¬ 
θεστώς. 

Η πάλη της διοίκησης του συν¬ 
δικάτου των εργατών ανέτρεψε 
και αυτή την επίθεση του ψευτοΚ- 
ΚΕ ξεπερνώντας ακόμα ένα από 
τα χιλιάδες εμπόδια που το σο- 
σιαλφασιστικό μπλοκ βάζει στο 
δρόμο της ύπαρξης του ναυπηγεί¬ 
ου. Το σαμποτάζ όμως δε σταμά¬ 
τησε εκεί. Η τελευταία -μέχρι 
στιγμής τουλάχιστον- εφεδρεία 
του σοσιαλφασισμού είναι οι ερ¬ 
γολάβοι του Περάματος, στους ο- 


Βασική πολιτική πραχτική του 
ρωσόδουλου μπλοκ στην οικονο¬ 
μία είναι το σαμποτάζ κάθε πα¬ 
ραγωγικής δραστηριότητας που 
είναι δεμένη με την Ευρώπη ή ο¬ 
ποιαδήποτε άλλη χώρα εκτός της 
Ρωσίας. Από την άλλη μεριά, το 
μπλοκ κυρίως μέσα από τις ανα¬ 
θέσεις των κρατικών έργων, προ¬ 
σπαθεί να φτιάξει μια αστική τά¬ 
ξη που να έχει δεμένα τα συμφέ- 
ροντά της με τη Ρωσία. Γιατί εί¬ 
ναι φανερό ότι η οικονομική ε¬ 
ξάρτηση βοηθάει την πολιτική ε¬ 
ξάρτηση ή την κάνει πιο σταθερή 
και πιο βαθιά. 

Ένας από τους τομείς που η Ρω¬ 
σία χώνει βαθιά τα νύχια της μέ¬ 
σα στην ελληνική οικονομία εί¬ 
ναι και ο τομέας της ενέργειας. 
Αυτό το κάνει βασικά μέσα από 
το φυσικό αέριο, όπου οι ρωσό- 
δουλοι στη χώρα έχουν καταφέ¬ 
ρει με νόμους ή συμβάσεις να κά¬ 
νουν ώστε η ΔΕΗ κυρίως, αλλά 
και άλλες βιομηχανίες να τροφο¬ 
δοτούνται με φυσικό αέριο. 

Η εισαγωγή του φυσικού αέριου 
σαν καύσιμου στην Ελλάδα δεν 
ξεκίνησε από τη Ρωσία. Η πρώτη 
χώρα εισαγωγής του ήταν η Αλ¬ 
γερία και οι εγκαταστάσεις εισα¬ 
γωγής, αποθήκευσης του υγροποι¬ 
ημένου αέριου και στη συνέχεια 
η αεριοποίησή του θα γινόταν στη 
Ρεβυθούσα, ένα μικρό νησάκι α¬ 
πέναντι από την Πάχη των Με- 


ποίους το ναυπηγείο επί εποχής 
Περατικού είχε ένα χρέος γύρω 
στα 2,5 δις. 

Οι εργολάβοι αυτοί με τη συμ¬ 
μετοχή βουλευτών του Πειραιά ό¬ 
λων των κομμάτων κάτω από την 
καθοδήγηση του ψευτοΚΚΕ συ¬ 
γκρότησαν μια επιτροπή και στο 
όνομα της ζήτησαν να πάρουν τα 
χρωστούμενα για να διαλύσουν το 
ναυπηγείο και να το μετατρέψουν 
σε καρνάγιο της Ζώνης. Απαίτη¬ 
σαν να σταματήσει η ιδιωτικοποί¬ 
ηση και να πάρουν οι ίδιοι δεξα¬ 
μενές και οικόπεδα του ναυπηγεί¬ 
ου, επικαλούμενοι το προηγούμε¬ 
νο χρέος. 

Έφτασαν μάλιστα στο σημείο 
να κηρύξουν απεργία και για λο¬ 
γαριασμό των εργολάβων που 
δουλεύουν στο ναυπηγείο. Για ό¬ 
σους εργολάβους δεν πειθάρχησαν 
στην απεργία, το ψευτοΚΚΕ μέ¬ 
σα από το Συνδικάτο Μετάλλου 
που ελέγχει έκανε απεργία των 
εργατών που δουλεύουν σ’ αυτούς 
τους εργολάβους χωρίς ποτέ κάτι 
τέτοιο να αποφασιστεί από το 
Διοικητικό Συμβούλιο. 

Ταυτόχρονα, την ίδια περίοδο 
στο ναυπηγείο έγιναν ανώνυμα 
τηλέφωνα για βόμβες στα επι¬ 
σκευαζόμενα καράβια, με αποτέ¬ 
λεσμα να αναχωρήσει ένα καράβι 
του Βαρδινογιάννη από την Ελευ¬ 
σίνα. Είναι σαφές πως τα τηλε¬ 
φωνήματα αυτά, συνδυασμένα με 
τη δολοφονία του Κ. Περατικού 
από τη “17Ν”, έφταναν για να δη¬ 
μιουργήσουν ένα κλίμα τρομοκρα¬ 
τίας και αναταραχής, το οποίο 
μαζί με την απεργία των εργολά¬ 
βων ήταν ό,τι καλύτερο για τη μα¬ 
ταίωση της ιδιωτικοποίησης. 


γάρων. Το έργο όμως από την αρ¬ 
χή που ξεκίνησε συνάντησε την 
ισχυρή αντίδραση των απανταχού 
παρών “οικολόγων”, που με τα 
γνωστά προσχήματα της οικολο¬ 
γικής προστασίας, προσπάθησαν 
με κάθε τρόπο να εμποδίσουν την 
κατασκευή των απαραίτητων ε¬ 
γκαταστάσεων. Τελικά μέσα από 
λογής δυσκολίες το έργο έχει προ¬ 
χωρήσει και έχει φθάσει στο 60% 
του συνόλου. Τα έργα στη Ρεβυ¬ 
θούσα περιλαμβάνουν εγκαταστά¬ 
σεις αποθήκευσης και αεριοποίη¬ 
σης του υγροποιημένου φυσικού 
αερίου, εγκαταστάσεις υποδοχής 
και ελλιμενισμού δεξαμενόπλοιων 
υγροποιημένου φυσικού αερίου, 
συστήματα ελέγχου και συστή¬ 
ματα επικοινωνίας. Οι εγκα¬ 
ταστάσεις αυτές συνδέονται μέ¬ 
σω αγωγού με τις εγκαταστάσεις 
της ΔΕΠΑ στην Ελευσίνα, όπου 
το αέριο από την Αλγερία θα α¬ 
ναμιγνύεται με το ρωσικό φυσικό 
αέριο και θα διοχετεύεται στην 
κατανάλωση.Όμως σύμφωνα με 
δημοσιεύματα του Τύπου ( Ελεύ¬ 
θερος Τύπος, 13 Μαΐου 1997), το 
χρονοδιάγραμμα των έργων στη 
Ρεβυθούσα έχει πέσει έξω μετά 
την κήρυξη έκπτωτου ενός από 
τους εργολάβους που είχαν ανα- 
λάβει τα έργα. Σύμφωνα με εκτι¬ 
μήσεις, το έργο δεν προβλέπεται 
να έχει ολοκληρωθεί πριν από τις 
αρχές του 1999. Μέχρι τότε μονα- 


Το σωματείο των εργαζομένων 
έμεινε σταθερό παρ’ όλη αυτή την 
επίθεση. Ξεκαθάρισε με άμεση πα¬ 
ρέμβαση πως δεν πρόκειται να πα- 
ραχωρηθεί τίποτα στους εργολά¬ 
βους, πως το ναυπηγείο είναι ε¬ 
νιαίο και δεν τεμαχίζεται και πως 
ό,τι οικονομικές διεκδικήσεις έ¬ 
χουν οι εργολάβοι του Περάμα¬ 
τος να πάνε να τα πάρουν απ' αυ¬ 
τούς που τους τα χρωστάνε.Η 
σταθερή αυτή στάση έσπασε το 
μέτωπο των εργολάβων, η απερ¬ 
γία σταμάτησε και φαίνεται πως 
και αυτό το εμπόδιο ξεπεράστη¬ 
κε για την ιδιωτικοποίηση του 
ναυπηγείου. Αυτό δε σημαίνει ό¬ 
μως ότι σταμάτησε και η πάλη. 

Το σοσιαλφασιστικό σαμποτάζ 
θα συνεχιστεί με κάθε τρόπο, α¬ 
κόμα και μετά την υπογραφή των 
οριστικών συμβολαίων. Όμως α¬ 
πέναντι του βρίσκει ένα αρκετά 
έμπειρο και με ανεπτυγμένη πο¬ 
λιτική συνείδηση δημοκρατικό 
συνδικαλιστικό κίνημα, που είναι 
αποφασισμένο να κρατήσει το 
ναυπηγείο ανοιχτό και να το ο¬ 
δηγήσει στο δρόμο της ανάπτυ¬ 
ξης· 

Αυτή είναι η καλύτερη εγγύη¬ 
ση για μια νικηφόρα αντίσταση 
στις δυνάμεις του σοσιαλφασιστι- 
κού σαμποτάζ. 

Σημείωση: Αφού είχε ήδη γρα¬ 
φτεί το παραπάνω άρθρο έγινε 
γνωστό πως υπογράφτηκαν τα ο¬ 
ριστικά συμβόλαια της ιδιωτικο¬ 
ποίησης. Πρόκειται για μια μεγά¬ 
λη νίκη των εργατών κι ένα με¬ 
γάλο σταθμό στην πορεία για την 
επιβίωση του ναυπηγείου. 


δικός προμηθευτής φυσικού αέ¬ 
ριου θα είναι η Ρωσία, και όπως 
καταλαβαίνει κανείς η ενεργεια¬ 
κή εξάρτηση με τους κάθε λογής 
εκβιασμούς από το ρώσικο σοσια- 
λιμπεριαλισμό θα είναι τέλεια. Θα 
αρκεί τότε το κλείσιμο μιας στρό¬ 
φιγγας για να βυθίσει στο σκοτά¬ 
δι τη χώρα. 

Θα πρέπει να τονίσουμε ότι η 
ΔΕΠΑ, που είναι η αρμόδια για 
το θέμα των εργασιών και για ό,τι 
έχει σχέση με το φυσικό αέριο, δεν 
κάνει καμιά προσπάθεια για τη 
γρήγορη ολοκλήρωση του έργου. 
Αυτό γίνεται παρά τη σαφή κα¬ 
τεύθυνση που έχει δώσει η Ευρω¬ 
παϊκή Ένωση για την εξασφάλι¬ 
ση προμήθειας φυσικού αερίου α¬ 
πό διαφορετικές πηγές, έτσι ώστε 
να υπάρχει η απαραίτητη ασφά¬ 
λεια εφοδιασμού για τις ευρωπα¬ 
ϊκές επιχειρήσεις και τα νοικοκυ¬ 
ριά. Πάνω σ’ αυτό πρέπει να επι- 
σημάνουμε παλιότερη δήλωση του 
ευρωβουλευτή του ΠΑΣΟΚ και 
κοινοτικού επιτρόπου Χρ. Παπου¬ 
τσή ότι η προμήθεια της χώρας με 
φυσικό αέριο αποκλειστικά από 
τη Ρωσία δημιουργεί σχέσεις ε¬ 
ξάρτησης που είναι αντίθετες με 
τις κοινοτικές οδηγίες. 

Είναι χρέος κάθε δημοκράτη που 
θέλει την ανάπτυξη και την προ¬ 
κοπή αυτού του τόπου να αντι- 
σταθεί σ’ αυτή την αποικιακού τύ¬ 
που εξάρτηση. 


ΣΑΜΠΟΤΑΡΟΥΝ ΤΗ ΡΕΒΥΘΟΥΣΑ 

ΣΕΝΓΚΕΝ: ΑΛΛΗ ΜΙΑ ΦΟΡΑ ΕΝΑΝΤΙΑ 
ΣΤΗΝ ΓΚΕΜΠΕΛΙΣΤΙΚΗ ΔΗΜΑΓΩΓΙΑ 

ΣΥΝ-ΨΕΥΤΟΚΚΕ 


Και για όσους δεν το ξέρουν α¬ 
κόμα ο Ριζοσπάστης, 15/6, αποκα¬ 
λύπτει ότι το ηλεκτρονικό φακέ¬ 
λωμα “αλά Σένγκεν” ξεκίνησε ή¬ 
δη με το νομοσχέδιο του υπουρ¬ 
γείου Οικονομικών το οποίο προ¬ 
βλέπει την πληρωμή των μισθών 
των δημοσίων υπαλλήλων μέσω 
Τραπεζών και θα ισχύσει από 27/ 
6! Για την ενημέρωση των ανυπο¬ 
ψίαστων πολιτών ο Ριζοσπάστης 
διαθέτει μία ολόκληρη σελίδα. Και 
για όσους δεν το κατάλαβαν, βρι¬ 
σκόμαστε μπροστά σε ένα νέο με- 
σαίωνα που δεν έχει να κάνει κα¬ 
θόλου με τη συνθήκη Σένγκεν, αλ¬ 
λά με το έκτρωμα του σοσιαλφα- 
σισμού που έχει απλώσει τη μαύ¬ 
ρη του κυριαρχία πάνω στη χώρα. 

Κατά το Ριζοσπάστη η συνθήκη 
Σένγκεν επέβαλε τη μηχανοργά¬ 
νωση του υπουργείου Οικονομι¬ 
κών, στα πλαίσια της οποίας μετά 
τη λήξη κάθε απεργίας θα κατα- 
χωρούνται τα ονόματα των υπαλ¬ 
λήλων που συμμετείχαν στον η¬ 
λεκτρονικό υπολογιστή, καθώς και 
η χρονική περίοδος κατά την ο¬ 
ποία απήργησαν. Έτσι, τώρα ο υ¬ 
πεύθυνος της μισθοδοσίας του υ¬ 
πουργείου, αντί να ανοίγει τα κι¬ 
τάπια του, θα ανοίγει τον ηλεκτρο¬ 
νικό του υπολογιστή για να υπο¬ 
λογίσει τους μισθούς που θα αφαι- 
ρέσει. Αυτό κατά το Ριζοσπάστη 
αποτελεί ηλεκτρονικό φακέλωμα 
που επιβάλλεται από το ευρωπαϊ¬ 
κό κεφάλαιο. Αν η συνθήκη Σέν¬ 
γκεν είναι ικανή να προκαλέσει 
τη μηχανοργάνωση των δημοσίων 
υπηρεσιών, τότε μπράβο στη συν¬ 
θήκη και μακάρι να γίνουν και άλ¬ 
λες τέτοιες συνθήκες. 

Έχουμε ξαναγράψει αρκετές φο¬ 
ρές στην εφημερίδα για τον προο¬ 
δευτικό χαρακτήρα της συνθήκης 
και για την γκεμπελική προπα¬ 
γάνδα του σοσιαλφασισμού ενα¬ 
ντίον της, ενδεικτικό παράδειγμα 
της οποίας αποτελεί το παραπά¬ 
νω άρθρο της φυλλάδας του ψευ- 
τοΚΚΕ. Επειδή με την ευκαιρία 
της ψηφοφορίας στη Βουλή ακού¬ 
στηκαν πολλά και διάφορα, επα¬ 
νερχόμαστε για άλλη μια φορά για 
να αντικρούσουμε τα επιχειρήμα¬ 
τα του σοσιαλφασισμού και να φω¬ 
τίσουμε το περιεχόμενο της συν¬ 
θήκης. 

Τέσσερα είναι τα σημεία στα ο¬ 
ποία εστιάζει ο σοσιαλφασισμός 
την κριτική του: Το πρώτο είναι 
ότι με τη συνθήκη Σένγκεν καθιε¬ 
ρώνεται ένα εκτεταμένο φακέλω¬ 
μα που αφορά τις πολιτικές πεποι¬ 
θήσεις, τη σεξουαλική ζωή, τη συν¬ 
δικαλιστική και πολιτική δράση 
και άλλα στοιχεία της ιδιωτικής 
ζωής του πολίτη τα οποία καλύ¬ 
πτονται συνταγματικά από το α¬ 
πόρρητο της ιδιωτικής ζωής. Το 
δεύτερο είναι ότι η συνθήκη κα¬ 
ταρρίπτει το τεκμήριο της αθωό¬ 
τητας που ίσχυε μέχρι τώρα για 
κάθε πολίτη και όλοι πλέον θεω¬ 
ρούνται ύποπτοι μέχρι αποδείξε- 
ως του εναντίου. Το τρίτο είναι ό¬ 
τι περιορίζεται ο θεσμός του πολι¬ 
τικού ασύλου και το τελευταίο ότι 
πριμοδοτείται η άσκηση ρατσιστι¬ 
κής πολιτικής κατά των αλλοδα¬ 
πών. 

Με βάση αυτά τα σημεία ο σο- 
σιαλφασισμός ισχυρίζεται ότι η 
συνθήκη Σένγκεν είναι μία συν¬ 


θήκη που δημιουργεί το αστυνομι¬ 
κό κράτος της Ευρώπης. Από την 
άλλη, οι δημοκράτες και οι φιλο- 
ευρωπαίοι απαντούν ότι η συνθήκη 
ανοίγει τα σύνορα και κατοχυρώ¬ 
νει την ελεύθερη κυκλοφορία προ¬ 
σώπων και εμπορευμάτων, ενώ 
ταυτόχρονα καταπολεμά αποτελε¬ 
σματικά την εγκληματικότητα 
στην Ευρώπη. 

Σε ό,τι αφορά το πρώτο και το 
δεύτερο σημείο, είναι σαφές ότι τα 
στοιχεία που καταχωρούνται είναι 
ορισμένα στα άρθρα 94 και 99 της 
συνθήκης. Πρόκειται για τα στοι¬ 
χεία της ταυτότητας, την ένδειξη 
ότι το συγκεκριμένο πρόσωπο εί¬ 
ναι οπλισμένο, ότι είναι βίαιο και 
το λόγο της σημάνσεως. Αντιγρά¬ 
φουμε από το Ριζοσπάστη, 8/6: «Για 
κάθε πρόσωπο εισάγονται διάφορα 
στοιχεία γύρω από τη δράση του. 
Έτσι, εκτός από το όνομα και το 
επώνυμο, καταγράφονται ξεχωρι¬ 
στά, αν υπάρχουν και κάποια συ¬ 
ναφή -όπως αναφέρεται- χαρακτη¬ 
ριστικά (άρθρο 94, παράγραφος 3). 

Ποιος μπορεί να μας πει τι ση¬ 
μαίνουν συναφή στοιχεία και ποιος 
θα καθορίσει το περιεχόμενό τους; 
Μήπως είναι αυτά που τη συγκέ¬ 
ντρωσή τους καθιέρωσε ο νόμος 
2472/97 και χαρακτήρισε “ ευαί¬ 
σθητα δεδομένα”;» 

Για όσους δεν το γνωρίζουν, ο 
νόμος 2472/97 είναι ο νόμος του 
Γιαννόπουλου για την προστασία 
του ατόμου από την αυτοματοποι¬ 
ημένη επεξεργασία προσωπικών 
δεδομένων. Η ψήφιση ενός τέτοιου 
νόμου από κάθε εθνικό Κοινοβού¬ 
λιο αποτελεί προϋπόθεση εφαρμο¬ 
γής της Σένγκεν. Και τα “ευαίσθη¬ 
τα δεδομένα”, όπως ορίζονται σ’ 
αυτό το νόμο, είναι τα δεδομένα 
που αφορούν τη φυλετική ή εθνι¬ 
κή προέλευση, τα πολιτικά φρο¬ 
νήματα, τις θρησκευτικές ή φιλο¬ 
σοφικές πεποιθήσεις, τη συμμετο¬ 
χή σε ένωση, σωματείο και συνδι¬ 
καλιστική οργάνωση, την υγεία, 
την κοινωνική πρόνοια και την ε¬ 
ρωτική ζωή, καθώς και τα σχετι¬ 
κά με ποινικές διώξεις ή καταδί¬ 
κες (άρθρο 2). 

Ο φωστήρας του Ριζοσπάστη θα 
έπρεπε ίσως να κοιτάξει λίγο 
παρακάτω, στο άρθρο 94 της συν¬ 
θήκης Σένγκεν, και να διαβάσει 
ότι «άλλες αναφορές και ειδικό¬ 
τερα τα στοιχεία που αναφέρονται 
στο άρθρο 6, πρώτο εδάφιο της 
Συμβάσεως του Συμβουλίου της 
Ευρώπης της 28ης Ιανουάριου 1981 
για την προστασία των προσώπων 
έναντι της αυτόματης επεξεργα¬ 
σίας στοιχείων προσωπικού χαρα¬ 
κτήρα, δεν επιτρέπονται». Με λί¬ 
γα λόγια, η Ευρώπη είχε πολύ νω¬ 
ρίτερα, χωρίς να υπάρχει συνθήκη 
Σένγκεν και πριν μιλήσει κανείς 
για ηλεκτρονικό φακέλωμα, προ¬ 
στατευτική νομοθεσία για την ε¬ 
πεξεργασία προσωπικών στοιχεί¬ 
ων από ηλεκτρονικό υπολογιστή 
ενόψει της μηχανοργάνωσης των 
αστυνομικών τους διευθύνσεων. 
Και στο άρθρο 6 απαγορευόταν η 
επεξεργασία πληροφοριών, που το 
νομοσχέδιο Γιαννόπουλου ονομά¬ 
ζει “ευαίσθητα δεδομένα”, «εάν το 
εσωτερικό δίκαιο δεν προβλέπει 
κατάλληλες εγγυήσεις». Η συνθή¬ 
κη Σένγκεν δε βάζει αυτό το υπο¬ 
θετικό “εάν”, γιατί δουλειά της δεν 


είναι να ορίσει τι θα κάνει κάθε 
κράτος στο εσωτερικό του. Δου¬ 
λειά της είναι να διασφαλίσει την 
ελεύθερη κυκλοφορία χωρίς να θέ¬ 
σει τους πολίτες της Ευρώπης στο 
έλεος των πάσης φύσεως εγκλη¬ 
ματιών και τρομοκρατών. Αυτή τη 
δουλειά μπορεί κάλλιστα να την 
κάνει χωρίς να έχει καταχωρημέ- 
να τα “ευαίσθητα δεδομένα” στον 
κεντρικό ηλεκτρονικό υπολογιστή 
του Στρασβούργου, γι’ αυτό και α¬ 
παγορεύει ρητά την είσοδο τέτοιων 
δεδομένων. Να, λοιπόν, ποιος θα 
πει στο φωστήρα του Ριζοσπάστη 
ότι τα συναφή στοιχεία είναι στοι¬ 
χεία που αφορούν την ταυτότητα 
και τίποτα από όλα αυτά που ίσως 
φαντάζεται. 

Και συνεχίζει ο Ριζοσπάστης: 
«Στη συλλογή στοιχείων για τα ά¬ 
τομα υπάρχει και ο επίλογος. “Η 
στάση που ενδείκνυται να τηρη¬ 
θεί”. Δηλαδή, θα οδηγηθεί στα 
κρατητήρια, στις φυλακές, στον ει¬ 
σαγγελέα, θα μπουν χειροπέδες ή 
ό,τι μπορεί να φανταστεί ο καθέ¬ 
νας». Επειδή ο κνίτης έχει την ε¬ 
μπειρία της δημοκρατίας των 
ΚΝΑΤ, δε σημαίνει ότι ισχύει το 
ίδιο και στην Ευρώπη. Η στάση που 
ενδείκνυται να τηρηθεί προσδιο¬ 
ρίζεται σαφώς (άρθρα 94-99). Για 
τους καταζητούμενους βάσει ποι¬ 
νικής εκτελεστής απόφασης δικα¬ 
στηρίου είναι η έκδοση, για τους 
αλλοδαπούς η απαγόρευση εισό¬ 
δου και για τους “ύποπτους” ο έ¬ 
λεγχος και η διακριτική παρακο¬ 
λούθηση και όχι “ό,τι μπορεί να 
φανταστεί κανείς”. 

Και φτάνουμε στο περίφημο ζή¬ 
τημα των “υπόπτων”. Αυτό είναι 
το κεντρικό σημείο της προπαγάν¬ 
δας του λιγότερο φανατικού και 
περισσότερο “ευρωπαϊκού” ΣΥΝ, 
ο οποίος μιλά διαρκώς για “τεκ¬ 
μήριο ενοχής”. Τι λέει η συνθήκη; 
Στο άρθρο 99 ορίζεται ότι κατα- 
χώρηση με στόχο τη διακριτική 
παρακολούθηση ή τον ειδικό έλεγ¬ 
χο μπορεί να πραγματοποιείται 
«για την καταστολή ποινικών πα¬ 
ραβάσεων και την πρόληψη απει¬ 
λών της δημοσίας ασφαλείας: 

α. Στις περιπτώσεις που υπάρ¬ 
χουν πραγματικές ενδείξεις που 
δημιουργούν υπόνοιες ότι το συ¬ 
γκεκριμένο πρόσωπο προτίθεται 
να διαπράξει ή διαπράττει πολυά¬ 
ριθμες και εξαιρετικά σοβαρές α¬ 
ξιόποινες πράξεις, ή 

β. Στις περιπτώσεις που η συνο¬ 
λική εκτίμηση για το συγκεκριμέ¬ 
νο άτομο, και ειδικότερα με βάση 
τις αξιόποινες πράξεις τις οποίες 
έχει διαπράξει τη συγκεκριμένη 
στιγμή, επιτρέπει να υποτεθεί ότι 
το υπόψη πρόσωπο θα διαπράξει 
και στο μέλλον εξαιρετικά σοβα¬ 
ρές και αξιόποινες πράξεις». 

Σ’ αυτή την περίπτωση μπορούν 
να καταχωρηθούν στον κεντρικό 
υπολογιστή του Στρασβούργου 
στοιχεία για το δρομολόγιο και τον 
προορισμό του ταξιδιού και στοι¬ 
χεία του οχήματος που χρησιμο¬ 
ποιεί το συγκεκριμένο πρόσωπο 
και τίποτα άλλο. 

Αυτές οι διατάξεις δε σημαίνουν 
ότι ανατρέπεται το τεκμήριο της 
αθωότητας του πολίτη. Σημαίνει α¬ 
πλά ότι αν άτομα όπως ο Ρωχά- 
μης ή ο Μαζοκόπος ταξιδεύουν 
στις χώρες της Ευρώπης είναι λο¬ 


γικό να παρακολουθούνται. Είναι 
ενδεικτικό ότι οι πραγματικές εν¬ 
δείξεις και οι προηγούμενες ποινές 
αφορούν “πολυάριθμες και εξαιρε¬ 
τικά σοβαρές αξιόποινες πράξεις”. 
Δεν πρόκειται δηλαδή να παρα- 
κολουθείται όποιος έχει πάρει μία 
κλήση ή όποιος καταδικαστεί για 
χρήση ναρκωτικών, όπως κατά κό¬ 
ρον κυκλοφορεί. Ενώ τα στοιχεία 
που επιτρέπεται να συγκεντρω¬ 
θούν στα πλαίσια της παρακολού¬ 
θησης είναι εντελώς συγκεκριμέ¬ 
να. Το κομπιούτερ της Σένγκεν, 
δηλαδή, δε θα καταχωρεί τη συμ¬ 
μετοχή του κνίτη στην αντι-Μάα- 
στριχτ διαδήλωση. 

Σε ό,τι αφορά το πολιτικό άσυ¬ 
λο, το πρόβλημα των σοσιαλφασι- 
στών είναι ότι, αν μία χώρα του 
Σένγκεν απορρίψει την αίτηση πα¬ 
ροχής ασύλου, τότε αυτός που έ¬ 
χει κάνει την αίτηση δε θα μπορεί 
να προσφύγει σε άλλη χώρα. Με 
λίγα λόγια, ο Κούρδος του ΡΚΚ 
που δεν μπορεί να έχει άσυλο στη 
Γερμανία δε θα μπορεί να έχει ά¬ 
συλο ούτε στην Ελλάδα. Η αλή¬ 
θεια είναι ότι τόσο σ’ αυτή την πε¬ 
ρίπτωση όσο και σε όλες τις άλ¬ 
λες περιπτώσεις η συνθήκη παρα¬ 
χωρεί στο εθνικό δίκαιο τη δυνα¬ 
τότητα να μην υποταχθεί, με τη 
διαφορά ότι πρέπει η άρνησή του 
αυτή να αιτιολογείται απέναντι 
στους υπόλοιπους συμβαλλόμε¬ 
νους. Και πώς θα υποστηρίξει επί¬ 
σημα η Ελλάδα απέναντι και ε¬ 
νάντια στις υπόλοιπες ευρωπαϊκές 
χώρες ότι θεωρεί τη δράση του 
ΡΚΚ δράση υπέρ της ελευθερίας; 
Δεν μπορούμε να φανταστούμε ό¬ 
τι η Ευρώπη δε θα δώσει άσυλο σ’ 
ένα Βόσνιο ή σ’ έναν Τσετσένο. 
Αντίθετα, μπορούμε να φαντα¬ 
στούμε ότι δε θα δώσει άσυλο στο 
Κάρατζιτς ποτέ, και καλά θα κά¬ 
νει. 

Τέλος, σε ό,τι αφορά τους αλλο¬ 
δαπούς, η συνθήκη πράγματι προ¬ 
βλέπει ότι μπορεί να απαγορευτεί 
η είσοδο σ’ έναν αλλοδαπό αν η 
παρουσία του συνιστά απειλή στη 
δημόσια τάξη ή την κρατική ασφά¬ 
λεια, ή εναντίον του οποίου υπάρ¬ 
χουν υπόνοιες ότι θα διαπράξει σο¬ 
βαρά αξιόποινες πράξεις. Πρέπει 
να λάβουμε υπόψη μας ότι η Ευ¬ 
ρώπη θέλει να λύσει το ζήτημα των 
λαθρομεταναστών. Δεν πρόκειται 
για την εκδήλωση μιας ευρωπαϊ¬ 
κής ρατσιστικής πολιτικής, αλλά 
για αντισταθμιστικό μέτρο προ¬ 
στασίας απέναντι σε μια ρύθμιση 
που επιτρέπει στον αλλοδαπό, α¬ 
πό τη στιγμή που του επιτρέπεται 
η είσοδος σε μία χώρα του Σέν¬ 
γκεν, να ταξιδεύει χωρίς καμία άλ¬ 
λη διατύπωση, ελεύθερα, στις υπό¬ 
λοιπες για τρεις μήνες. Για ποια 
ρατσιστική πολιτική της Ευρώπης 
μπορούμε να διαμαρτυρόμαστε ό¬ 
ταν η Ελλάδα είναι μία από τις 
λίγες χώρες της Ευρώπης που η 
ιθαγένεια επαφίεται, αφού ολο¬ 
κληρωθεί όλος ο απαιτούμενος 
γραφειοκρατικός όγκος, στη δια¬ 
κριτική ευχέρεια των ελληνικών 
αρχών; Και μάλιστα όταν ο “Βο¬ 
ρειοηπειρώτης” μπορεί να διαμέ¬ 
νει σ’ αυτή τη χώρα χωρίς καμία 
άλλη διατύπωση εκτός από ένα 
χαρτί από το σύλλογο των “Βο¬ 
ρειοηπειρωτών” για τη φυλετική 
του καθαρότητα, ενώ ο Αλβανός 


μαζεύεται ανά πάσα στιγμή από 
την Ομόνοια για το σπίτι του; Πό¬ 
τε διαμαρτυρήθηκαν το ψευτοΚΚΕ 
και ο ΣΥΝ γι’ αυτό τον εθνοφυλε- 
τισμό; Τουλάχιστον ο “ρατσισμός” 
της Ευρώπης δεν έχει εθνοφυλε- 
τικό χαρακτήρα. 

Επίσης, αυτό που προβάλλει έ¬ 
ντονα ο ΣΥΝ (δες συνέντευξη Κου- 
βέλη. Αυγή, 15/6), είναι ότι η συν¬ 
θήκη Σένγκεν δεν υπάγεται στον 
έλεγχο ούτε του Ευρωπαϊκού Δι¬ 
καστηρίου ούτε του Ευρωπαϊκού 
Κοινοβουλίου. Κι αυτό γιατί το Ευ¬ 
ρωπαϊκό Κοινοβούλιο έχει εκφρά- 
σει την κριτική του σε επιμέρους 
σημεία της συνθήκης, αναγνωρί¬ 
ζει όμως σαφώς το θετικό της χα¬ 
ρακτήρα, κάτι που επιμελώς κρύ¬ 
βεται από το σοσιαλφασιστικό 
μπλοκ. Η αλήθεια είναι ότι η θέ¬ 
ληση των συμβαλλόμενων μερών 
της Σένγκεν ήταν να υπαχθεί η 
Σένγκεν στον έλεγχο και των δύο 
αυτών σωμάτων. Γι’ αυτό καταρ- 
χήν ανάθεσαν στην Επιτροπή Πο¬ 
λιτικών Ελευθεριών και Εσωτερι¬ 
κών Υποθέσεων σχετικά με την ε¬ 
φαρμογή των Συμφωνιών του Σέν¬ 
γκεν να μελετήσει τη Συνθήκη και 
να διατυπώσει προτάσεις. Και στη 
συνέχεια πριν από λίγες μέρες στα 
πλαίσια της Διακυβερνητικής του 
Άμστερνταμ αποφασίστηκε η υπα¬ 
γωγή των διενέξεων που θα προ¬ 
κόψουν από τη συνθήκη στο Ευ¬ 
ρωπαϊκό Δικαστήριο. Για να δη¬ 
λώσει ο Κωνσταντόπουλος ότι αυ¬ 
τό είναι ένδειξη ότι στη συνθήκη 
υπάρχει δημοκρατικό έλλειμμα. 
Μα αν είχε αυτό το δημοκρατικό 
έλλειμμα που εννοεί ο Κωνσταντό¬ 
πουλος, δηλαδή το δημοκρατικό 
έλλειμμα που την καθιστά αντι- 
δημοκρατική, δε θα υπαγόταν στην 
αρμοδιότητα του Ευρωπαϊκού Δι¬ 
καστηρίου που θα δικάζει με βάση 
το πνεύμα της Ευρωπαϊκής Σύμ¬ 
βασης για τα ανθρώπινα δικαιώ¬ 
ματα, της δημοκρατικότερης ίσως 
σύμβασης που έχει υπογραφεί στον 
ευρωπαϊκό χώρο, γιατί αυτόματα 
θα καταργούσε τον εαυτό της. Ε¬ 
πειδή ακριβώς οι διατάξεις είναι 
δημοκρατικές και επειδή η Ευρώ¬ 
πη θέλει την ερμηνεία και την ε¬ 
φαρμογή τους με βάση της αρχές 
του δημοκρατισμού, γι’ αυτό και 
αποφασίζει την υπαγωγή της στο 
Ευρωπαϊκό Δικαστήριο. 

Η συνθήκη Σένγκεν είναι μια με¬ 
ταβατική συνθήκη. Μοιραία θα α- 
ντικατασταθεί από ευρωπαϊκές 
συμβάσεις στα επιμέρους θέματα 
που ρυθμίζει, οι οποίες θα επιδιώ¬ 
κουν τη μεγαλύτερη δυνατή ευρω¬ 
παϊκή ενοποίηση. Ακριβώς απ’ αυ¬ 
τή τη μεταβατικότητα προκύπτουν 
οι ελλείψεις της και πάνω σ’ αυ¬ 
τές πατάει ο σοσιαλφασισμός για 
να αντιστρέφει την πραγματικό¬ 
τητα και να εμποδίσει τη μεγαλύ¬ 
τερη ενότητα της χώρας μας με την 
Ευρώπη, σε ενότητα με τους ακρο- 
δεξιούς, τους παπάδες και κάθε λο- 
γής αντιδραστικούς. Η “Χρ. Αυ¬ 
γή” και το ψευτοΚΚΕ χαρακτηρί¬ 
ζουν από κοινού τη συνθήκη 
Σένγκεν αντεθνική, και ψευτοΚ¬ 
ΚΕ και παπάδες, όσο και αν προ¬ 
σπαθούν να διαχωριστούν, συμ¬ 
φωνούν σ’ ένα πράγμα: Αντίχρι¬ 
στος είναι η Δύση, είναι ο σατα¬ 
νάς που κυκλοφορεί μέσα στα κο¬ 
μπιούτερ. 

Οι δημοκράτες και οι προοδευ¬ 
τικοί άνθρωποι σ’ αυτή τη χώρα 
έχουν καθήκον να αντιταχτούν σ’ 
αυτό το μεσαίωνα και να υποστη¬ 
ρίξουν την ευρωπαϊκή πορεία της 
χώρας. 

Πλησιάζει η μέρα των εκλογών 
στην Αλβανία, εκλογών που επέ¬ 
βαλαν στη μικρή διαμελισμένη και 
μισοκατεστραμμένη χώρα οι δύο 
υπερδυνάμεις, κυρίως η Ρωσία, μέ¬ 
σω των σοσιαλφασιστικών της 
συμμοριών. 

Αυτές οι εκλογές είναι ένα έ¬ 
γκλημα στο οποίο δέχτηκε να 
συμμετάσχει η Ε. Ένωση, όπως 
δέχτηκε να συμμετάσχει και στο 
διαμελισμό της Βοσνίας. Πρόκει¬ 
ται για μια φάρσα που δείχνει τη 
βαθιά περιφρόνηση του ιμπερια¬ 
λιστικού κόσμου για την πολιτι¬ 
κή δημοκρατία και για αυτόν α¬ 
κόμα τον πετσοκομμένο δημοκρα¬ 
τισμό του αστικού κοινοβουλευ¬ 
τισμού. 

Πώς μπορούν να γίνουν στοι¬ 
χειωδώς δημοκρατικές εκλογές 
δίχως να έχει εξασφαλισθεί η ε¬ 
λεύθερη κυκλοφορία μέσα στη 
χώρα; Πώς, ιδιαίτερα, θα γίνουν 
εκλογές στη νότια Αλβανία, όπου 
ο μόνος νόμος είναι ο νόμος των 
χοτζικών φασιστικών επιτροπών 
και των συμμοριών; 

Οι σοσιαλφασίστες βιάζονται να 
ξεμπερδεύουν με τον Μπερίσα. Ξέ¬ 
ρουν ότι θα 4 χουν συντριπτική 
πλειοψηφΐα στο Νότο, όπου α¬ 
σκούν τη διχτατορία τους, και έ¬ 
να καλό κομμάτι στο Βορρά. 


Έχουμε συχνά ισχυριστεί ότι ο 
πρόεδρος του αμερικάνικου ιμπε¬ 
ριαλισμού διευκολύνει, βοηθάει και 
ενισχύει τη ρώσικη πολιτική, δι¬ 
πλωματική και στρατιωτική προέ¬ 
λαση πατώντας πάνω στον υφεσια- 
σμό ολόκληρης της αμερικάνικης 
αστικής τάξης και στις αντιθέσεις 
που διαπερνούν τα δυτικά κράτη. 

Τελευταία όμως φαίνεται πως αυ¬ 
τός ο χαρακτήρας του Κλίντον αρ¬ 
χίζει να γίνεται αντιληπτός μέσα 
στην αμερικάνικη αστική τάξη. 
Κομμάτια αυτής της τάξης -τάξη 
που επιζητά να διατηρήσει παγκό¬ 
σμια τις σφαίρες επιρροής που έχει 
κατακτήσει με τη βία- βγάζει α¬ 
ναγκαστικά τα συμπεράσματα που 
δίνουν τα γεγονότα και συσπειρώ¬ 
νεται πολιτικά ενάντια στον Κλί¬ 
ντον. Ένα τέτοιο κομμάτι εκπρο¬ 
σωπεί το περιοδικό Νβχν Ατηεήοαη. 

Οι εκδότες του είναι αστοί φιλε¬ 
λεύθεροι με σύνθημα “όλα για το 
άτομο”, κλασικοί αντικομμουνι- 
στές, συγκεντρώνουν τα πυρά τους 
τόσο στην εσωτερική όσο και στην 
εξωτερική πολιτική του Κλίντον. 
Δεν είναι τυχαίο που στο τεύχος 
αρ. 12, 9 Ιούνη, το εξώφυλλο του 
Νβιν Αιηβήοαη φιλοξενεί μια μεγά¬ 
λη φωτογραφία με το Μουσολίνι, 
τον Κλίντον και το Χίτλερ και τί¬ 
τλο «Τρία Ζήτω για την Εθνοφρου¬ 
ρά» (εννοεί, εδώ, την προσπάθεια 
του Κλίντον να οργανωθεί η αμε¬ 
ρικάνικη νεολαία σ’ ένα είδος ε¬ 
θνοφρουράς που θα κινητοποιείται 
πολιτικά στη γραμμή που θα εκπο¬ 
νεί ο ίδιος, π.χ. περιβαλλοντικός α¬ 
κτιβισμός). 

Απ’ αυτό το περιοδικό πήραμε και 
δημοσιεύουμε ένα μικρό άρθρο με 
τίτλο «Βλακεία ή προδοσία;» Το συ¬ 
γκεκριμένο άρθρο αναφέρεται στην 


Για να εξασφαλίσουν την υπε¬ 
ροχή τους, συνεργάστηκαν με τη 
βρόμικη ελληνική διπλωματία και 
εξασφάλισαν για τους αλβανούς 
εργάτες της Ελλάδας ελεύθερη ε¬ 
πιστροφή. Με μια πρωτοφανή ε¬ 
πέμβαση στα εσωτερικά της 
Αλβανίας, η ελληνική κυβέρνη¬ 
ση έδωσε το δικαίωμα στο ένα α¬ 
ντίπαλο στρατόπεδο και τον αρ¬ 
χηγό του, και μόνο σ’ αυτόν, το 
δικαίωμα να πραγματοποιήσει 
ανοιχτή συγκέντρωση στο έδαφος 
της χώρας μας.Η ελληνική κυβέρ¬ 
νηση επεμβαίνει έτσι σκανδα- 
λωδώς στις εκλογές της γειτονι¬ 
κής χώρας και παίρνει ανοιχτά το 
μέρος των πραξικοπηματιών, ό¬ 
πως το έκανε από την αρχή. Αυ¬ 
τός ο κολαούζος της Μόσχας θα 
βγάλει σε λίγο πολύ κακό όνομα 
στα Βαλκάνια και σ’ όλο τον 
κόσμο. Όπου ανωμαλία και φα¬ 
σισμός θα είναι μέσα. 

Οι έλληνες δημοκράτες και α¬ 
ριστεροί δεν πρέπει να επιτρέψουν 
να πραγματοποιείται ανεμπόδιστα 
μια τέτοια βρόμικη πολιτική επέμ¬ 
βασης και φασισμού. Πιστεύουμε 
ωστόσο ότι τη μεγάλη και οδυ¬ 
νηρή απάντηση σ’ αυτή την πο¬ 
λιτική θα τη δώσει τελικά ο ίδιος 
ο αλβανικός λαός. 


κριτική του Τζέιμς Τράφικαντ, μέ¬ 
λους του Δημοκρατικού Κόμματος 
(όπως ο Κλίντον) μέσα στη Βουλή 
των Αντιπροσώπων, απέναντι στην 
εξωτερική πολιτική του Κλίντον: 

«Η Αμερική δίνει δισεκατομμύ¬ 
ρια στη Ρωσία, εξηγεί ο Τράφικα¬ 
ντ. Με αμερικάνικα μετρητά, η Ρω¬ 
σία κατασκευάζει πυραύλους. Η 
Ρωσία έπειτα πουλά αυτούς τους 
πυραύλους στην Κίνα. Και η Κίνα, 
που κερδίζει περίπου 45δισεκατομ¬ 
μύρια δολλάρια από εμπορικές συ¬ 
ναλλαγές με το Θείο Σαμ, πουλά 
στη συνέχεια αυτούς τους ρώσικης 
κατασκευής πυραύλους στο Ιράν. 
Και το Ιράν, με αυτούς τους ρώσι¬ 
κης κατασκευής πυραύλους που του 
πούλησε η Κίνα, απειλεί τη Μέση 
Ανατολή. Έτσι λοιπόν, ο Θείος Σαμ 
που ανησυχεί για το Ιράν που α¬ 
πειλεί τη Μέση Ανατολή εξαιτίας 
αυτών των ρώσικης κατασκευής 
πυραύλων που του πούλησε η Κίνα 
και χρηματοδοτήθηκαν από αμερι¬ 
κάνικα μετρητά, στέλνει περισσό¬ 
τερα στρατεύματα και στέλνει πε¬ 
ρισσότερα δολλάρια». Και συνεχίζει 
ο Τράφικαντ: «Τώρα, αν δεν είναι 
αυτό αρκετό, για να ζητήσετε πίσω 
τα ρούβλια σας, δώστε βάση στο ε¬ 
ξής. Ο Μπόρις (Γέλτσιν) μόλις τώ¬ 
ρα υπέγραψε μία συμφωνία μ’ εκεί¬ 
νους τους Κινέζους δικτάτορες που 
κάνει το ΝΑΤΟ να φαίνεται σαν 
τον αστυφύλακα της γειτονιάς. Αυ¬ 
τή δεν είναι εξωτερική πολιτική. 
Αυτή είναι εξωτερική ηλιθιότητα >>. 

Και το σχόλιο του περιοδικού 
Νε\ν Ατηεήοαη: «Μακάρι αυτό να 
ήταν μόνο ηλιθιότητα. Αλίμονο, αυ¬ 
τή η αυτοκτονική πορεία είναι α¬ 
ποτέλεσμα προδοσίας, διπλοπροσω¬ 
πίας, αθλιότητας και συνωμοσίας». 


Μετά από το εκτεταμένο άρθρο 
του προηγούμενου φύλλου της ε¬ 
φημερίδας μας για τα κριτήρια του 
εύρω και το βάρος που δόθηκε στη 
στάση που θα κρατούσε η Γαλλία 
σε σχέση μ’ αυτά, χρειάζεται του¬ 
λάχιστον ένα μικρό σημείωμα για 
τα αποτελέσματα της κρίσιμης 
συνάντησης κορυφής του Άμ¬ 
στερνταμ που θα τα επιβεβαίωνε 
ή θα τα αμφισβητούσε. 

Πραγματικά, η Ευρώπη και ό¬ 
λος ο κόσμος, που ξέρει τι κρινό- 
ταν από αυτή τη συνάντηση κο¬ 
ρυφής, κράτησε την ανάσα του για 
48 ώρες. 

Ο Ζοσπέν ζητούσε τέτοια αλ¬ 
λαγή του συμφώνου σταθερότη¬ 
τας, ώστε να εξασφαλίζεται χτύ¬ 
πημα της ανεργίας. Χτύπημα της 
ανεργίας με το γαλλικό σκεπτικό 
σήμαινε επιπλέον κοινοτικά κον¬ 
δύλια. Επιπλέον κονδύλια θα 
σήμαινε αύξηση των κρατικών ελ¬ 
λειμμάτων, και αύξηση των κρα¬ 
τικών ελλειμμάτων θα σήμαινε 
δυσμενέστερη εξέλιξη για τα ήδη 
δύσκολα νούμερα της σύγκλισης, 
οπότε και αλλαγή των κριτηρί¬ 
ων. Στη δοσμένη στιγμή της πο¬ 
λιτικής κρίσης μέσα στην Ε. Έ¬ 
νωση κάτι τέτοιο θα οδηγούσε σε 
κατάρρευση όλη τη διαδικασία 
της νομισματικής ενοποίησης. 

Η Γερμανία έβαλε βέτο σε κάθε 
γαλλική απαίτηση για σχετικο- 
ποίηση των κριτηρίων για οποιο- 
δήποτε λόγο. Ειδικά για το ζήτη¬ 
μα της ανεργίας απάντησε ότι η 
αντιμετώπισή της είναι ζήτημα 
της κάθε χώρας ξεχωριστά, όπως 


συνέχεια από τη σελ. 1 

Η ΟΑΚΚΕ δεν μπορεί να δεχτεί 
καμία παραγραφή. Και αυτό γιατί 
ποτέ δε σταματήσαμε να “δια- 
πράττουμε το αδίκημα” για το ο¬ 
ποίο μας κατηγορούν. 

Ποτέ δε σταματήσαμε δηλαδή 
να αγωνιζόμαστε ενάντια στο σο¬ 
βινισμό και το σοσιαλιμπεριαλι- 
σμό, υποστηρίζοντας το δικαίω¬ 
μα του λαού της Δημοκρατίας της 
Μακεδονίας να ονομάζει τον ε¬ 
αυτό του και τη χώρα του όπως 
αυτός θέλει. Ούτε σταματήσαμε να 
υποστηρίζουμε μέσα στην καθη¬ 
μερινή πολιτική πάλη πως μόνο 
μια πολιτική ειρήνης και φιλίας 
ανάμεσα στις δύο χώρες, όπως και 
με την Τουρκία, μπορεί να απο¬ 
τρέψει τη διείσδυση του σοσιαλι- 
μπεριαλισμού στα Βαλκάνια και 
να αναπτύξει τη δημοκρατία στο 
εσωτερικό όλων των βαλκανικών 
χωρών. 

Η πάλη στα δικαστήρια είναι 
μια πλευρά αυτής της συνολικής 
πάλης. Έτσι τη δώσαμε το Γενά¬ 
ρη του ’92 όταν συνέλαβαν 6 μέ¬ 
λη της οργάνωσης που κολλού¬ 
σαν αφΐσες με σύνθημα “Να ανα¬ 
γνωριστεί η σλάβικη Μακεδονί¬ 
α”, έτσι θέλουμε να τη δώσουμε 
και στο Εφετείο απαιτώντας την 
αθώωσή μας. 

Και αυτό όχι μόνο για να συ¬ 
ντρίψουμε τη συκοφαντία για ε¬ 
θνοπροδοσία σε βάρος μας, αλλά 
για να δείξουμε μέσα στο λαό και 


συνέβαινε μέχρι τώρα. 

Αυτές οι δύο αντίθετες θέσεις 
έφεραν ένα μεγάλο αδιέξοδο που 
διαπιστώθηκε στην άκαρπη γαλ- 
λογερμανική συνάντηση που έγι¬ 
νε στο Πουατιέ, με σκοπό τη γε- 
φύρωση των διαφορών, λίγες μέ¬ 
ρες πριν το Άμστερνταμ. Μετά το 
αδιέξοδο του Πουατιέ άρχισε μια 
χρηματιστηριακή σπέκουλα και 
πίεση πάνω στο γαλλικό νόμισμα. 
Το εύρω φαινόταν παντού εξαι¬ 
ρετικά θολό και όλα ήταν πάνω 
σε τεντωμένο σκοινί. 

Όμως το Άμστερνταμ οδήγησε 
τελικά σε συμβιβασμό και η κρί¬ 
ση αποφεύχθηκε, ή μάλλον μετα¬ 
τοπίστηκε γι’ αργότερα. Ο συμβι¬ 
βασμός ήταν ουσιαστικά το απο¬ 
τέλεσμα μιας γενικής πίεσης πά¬ 
νω στην Γαλλία και μιας μικρό¬ 
τερης πάνω στη Γερμανία για το 
καλό της ενότητας. Η λύση ήταν 
να περιληφθεί δίπλα στο ήδη υ- 
πάρχον σύμφωνο της Σταθερότη¬ 
τας, που υπογράφτηκε το Δεκέμ¬ 
βρη στο Δουβλίνο, ένα σύμφωνο 
για την Ανάπτυξη και την απα¬ 
σχόληση. 

Όμως το βάρος των δύο Συμ¬ 
φώνων δεν είναι το ίδιο, γιατί για 
το δεύτερο δεν υπάρχουν οι με¬ 
τρήσιμοι όροι, τα ποσοτικά κρι¬ 
τήρια, οι σχολαστικοί μηχανισμοί 
ελέγχου, όπως και οι ποινές. 

Το Σύμφωνο λοιπόν για την α¬ 
νάπτυξη και την απασχόληση ου¬ 
σιαστικά σ’ αυτή τη φάση μόνο 
πολιτική σημασία έχει. Βάζει για 
πρώτη φορά το ζήτημα της ανερ¬ 
γίας σαν ζήτημα αιχμής για την 


από αυτό το βήμα τους πραγματι¬ 
κούς εχθρούς του, φασίστες και 
εθνοπροδότες.Στην πραγματικό¬ 
τητα, η άρνηση της “ανεξάρτη¬ 
της” δικαστικής εξουσίας, προφα¬ 
νώς με εντολή των υπουργείων Ε¬ 
ξωτερικών και Δικαιοσύνης, να 
εκδικάσει την έφεση δείχνει την 
πολιτική αδυναμία της άρχουσας 
τάξης να αντιπαρατεθεί ανοιχτά 
με μια συνεπή γραμμή δημοκρα¬ 
τίας και ειρήνης που εκφράζει η 
ΟΑΚΚΕ. 

Γιατί τότε θα είναι αναγκασμέ¬ 
νη, και ιδιαίτερα τα φιλοευρωπα- 
ϊκά της τμήματα, να βγάλει τη 
ψευτοδημοκρατική της μάσκα. 


Την ίδια τακτική της παραγρα¬ 
φής που ακολουθούν με τη δίκη της 
ΟΑΚΚΕ για το Μακεδονικό ακο¬ 
λουθούν και με τη μήνυση που κα- 
τάθεσε η οργάνωση κατά του Ελεύ¬ 
θερου Τύπου και του Αδέσμευτου 
Τύπου για δημοσιεύματα που απο- 
καλούσαν την οργάνωση “ πράκτο¬ 
ρες των Σκοπιών και της Τουρκί¬ 
ας”. 

Τα δημοσιεύματα αυτά αναφέρο¬ 
νταν στην εκλογική συνεργασία 
της ΟΑΚΚΕ με το ΟΥΡΑΝΙΟ ΤΟ¬ 
ΞΟ. 

Η μήνυση είχε κατατεθεί στα γρα¬ 
φεία της Εισαγγελίας Αθηνών στις 
20 Φλεβάρη του προηγούμενου χρό- 


Ε. Ένωση και σαν ζήτημα πολι¬ 
τικοοικονομικής επέμβασης σε 
κάθε κράτος από την πλευρά της 
Επιτροπής, όπως αυτό γίνεται ή¬ 
δη με την παρακολούθηση των υ¬ 
πολοίπων οικονομικών μεγεθών 
στα οποία προεξάρχουσα σημασία 
έχουν τα κριτήρια σύγκλισης. Αυ¬ 
τή η πρώτη ποιοτικο-πολιτική το¬ 
ποθέτηση του ζητήματος σημαί¬ 
νει μόνο ότι αυτό θα ξανατοπο- 
θετηθεί οικονομικά, ποσοτικά,Αυ- 
τό σημαίνει μετάθεση της αντι¬ 
παράθεσης. Αλλά το καλό της με¬ 
τάθεσης είναι ότι δίνει το χρόνο 
για να προχωρήσει η σύγκλιση και 
να παγιωθεί η διαδικασία του εύ¬ 
ρω. Αν βέβαια η σύγκλιση μετα¬ 
τραπεί σε απόκλιση και η οικο¬ 
νομική κρίση σε μια από τις δύο 
χώρες (Γαλλία - Γερμανία) σε πο¬ 
λιτική κρίση, τότε η νέα αντιπα¬ 
ράθεση μπορεί να αποβεί θανάσι¬ 
μη. Αν, αντίθετα, Γαλλία - Γερ¬ 
μανία ξεπεράσουν σχετικά ανώ¬ 
δυνα τα δύσκολα χρόνια 1997-1998 
και το πολιτικό κλίμα ενδοευρω- 
παϊκής συνενόησης είναι καλό, 
τότε η γαλλική απαίτηση για ε¬ 
πέμβαση στην ανεργία θα μπορεί 
να δώσει πραγματικά μια νέα θε¬ 
τική στροφή για την Ε. Ένωση. 
Εννοείται ότι τα πιο πολλά θα ε- 
ξαρτηθούν από το σε ποια κατεύ¬ 
θυνση θα προχωρήσει το ευρωπα¬ 
ϊκό εργατικό κίνημα και οι λαοί 
της Ευρώπης: Θα κινηθούν στη 
γραμμή του σοσιαλφασισμού, της 
διάσπασης της Ευρώπης, ή στη 
δημοκρατική γραμμή της Ενοποί¬ 
ησης; Η πολιτική που θα επικρα- 


Η ΟΑΚΚΕ δεν είναι καθόλου 
διατεθειμένη να δηλώσει την υ¬ 
ποταγή της σ’ αυτά τα τμήματα 
δεχόμενη την παραγραφή. 

Η ΟΑΚΚΕ απαιτεί και θα 
συνεχίσει να απαιτεί με τους 
πιο έντονους τρόπους την εκ¬ 
δίκαση της έφεσης. 

Το δικαστικό πραξικόπημα μπο¬ 
ρεί να ανατραπεί μέσα από μια ευ¬ 
ρύτερη δημοκρατική συσπείρωση 
και μια έντονη πολιτική κινητο¬ 
ποίηση. 

Καλούμε κάθε δημοκράτη και α¬ 
γωνιστή, κάθε φίλο της οργάνω¬ 
σης να ενωθεί μαζί μας σ’ αυτή 
την κατεύθυνση. 


νου. Ακολούθησε προανάκριση και 
ο φάκελλος πήγε στο τμήμα προσ¬ 
διορισμού δικασίμου της Εισαγγε¬ 
λίας Αθηνών. Σύμφωνα με τους νό¬ 
μους τους, αν μέσα σε 18 μήνες δεν 
οριστεί ημερομηνία για τη δίκη, τό¬ 
τε έχουμε παραγραφή και η δίκη δε 
γίνεται ποτέ. Η προθεσμία αυτή τε¬ 
λειώνει στις 20 Αυγούστου και η 
δικογραφία “σκάλωσε” στο παρα¬ 
πάνω τμήμα. 

Έχουμε και εδώ λοιπόν μια ακό¬ 
μα απόπειρα δικαστικής απάτης ε¬ 
νάντια στην οργάνωση, στην ίδια 
κατεύθυνση με τη δίκη για το Μα¬ 
κεδονικό. Αυτή είναι η δημοκρατί¬ 
α τους! 


Παίρνουν είδηση τον 
Κλίντον 


ΝΑ ΓΙΝΕΙ Η ΔΙΚΗ ΤΗΣ ΟΑΚΚΕ 


Ίδια ταχτική και για 
τη δυσφήμηση 





